→ Søskendevogn test | De beste søskendevogne lige nu (2022)\nSøskendevogn - Find de bedste søskendevogne på markedet\nIndlægget er senest opdateret den 25 april 2022. Forfatter: Line Beirholm\nPopulær: Bugaboo Donkey 5 Mono (Duo)\nHvis du leder efter den ultimative søskendevogn, der kan udvikle sig, som familien udvikler sig, så er denne model fra Bugaboo det helt rette valg. Her er der tale om en model, der scorer højt i stort set alle kategorier, og det er en testvindende model hos flere firmaer.\nDisse søskendevogne omtales i indlægget\nPris: 10.257 kr.\nPris: 2.549 kr.\nPris: 9.653 kr.\nCybex Gazelle S (Duo)\nKom godt afsted i den bedste søskendevogn i test 2022\nHvis man er velsignet med flere små purke på matriklen, så kan det være en evig udfordring at få plads til alt udstyret, når man skal afsted på eventyr i naturen eller andre steder. Barnevogne og klapvogne fylder ofte meget, og derfor kan der være god fidus i at vælge en smart søskendevogn, når man har mere end ét barn i samme aldersgruppe.\nI søskendevognen kan begge børn være, så man har styr på flokken undervejs. Den er nem at bruge og fylder meget mindre, end hvis man skal have to klapvogne med på samme tid, og der er ofte rig mulighed for at tilkøbe ekstra udstyr, så vognen bliver endnu smartere. Søskendevogne er særlig perfekte til tvillinger, men fungerer også perfekt, hvis der kun er et par år imellem børnene.\nSom med alt andet udstyr til børn, så er der ikke én samlet standard for søskendevogne – de kommer i mange former, modeller og størrelser. Derfor er det en god idé at lede efter den helt rette model blandt markedets bedste søskendevogne i test.\nNedenfor finder du vores guide til de bedste søskendevogne i test hos en række uvildige testvirksomheder. Modellerne er nøje udvalgt efter deres kvaliteter og testresultater, og dermed har vi sparet dig for besværet med at søge forskellige testsider igennem – vi giver dig det samlede overblik over de bedste søskendevogne på markedet.\nDenne søskendevogn test indeholder:\nEn overskuelig liste over de bedste søskendevogne i test, der kan fås netop nu.\nEn række gode råd til, hvad man bør holde øje med, når man køber en søskendevogn til sine børn.\nEn kort guide til, hvordan man bedst muligt udvælger de modeller, der passer perfekt til den familie, man er.\nBemærk venligst: Modellerne på listen herunder er ikke testet af teamet bag Tildenlille.dk. Listen er et udtryk for de bedste søskendevogne i uvildig test hos en række respekterede testvirksomheder, og de er udvalgt på baggrund af deres resultater i test. Dermed sparer vi dig for besværet med at læse en lang række testresultater igennem – vi giver dig det bedste overblik over de bedste søskendevogne på markedet.\n1. Bugaboo Donkey 5 Mono (Duo)\n2. Nordic Crown Twinsitty\n3. Bugaboo Donkey 3 Duo\n4. Baby Jogger City Mini GT2 Double\n5. Britax B-Agile Double Søskendevogn\n6. Thule Urban Glide 2 Double\n7. Bumbleride Indie Twin Tvillingevogn\n8. Cybex Gazelle S (Duo)\n9. Carena Gotland Twin\n10. Beemoo Sport Kombo 2\n11. Carena Orust Twin\nHvad skal jeg holde øje med, når jeg køber en søskendevogn?\nFind en søskendevogn, der er let at transportere fra A til B\nFind en søskendevogn med plads til børnene nu og i fremtiden\nVælg en søskendevogn, hvor kvaliteten er i orden\nHvilken type søskendevogn bør jeg gå efter?\nHvad koster en søskendevogn normalt?\nBedst i test hos en række testvirksomheder.\nSmart funktionalitet gør vognen brugbar i mange år.\nMulighed for tilkøb af masser af tilbehør.\nHvis du leder efter den ultimative søskendevogn, der kan udvikle sig, som familien udvikler sig, så er denne model fra Bugaboo det helt rette valg. Her er der tale om en model, der scorer højt i stort set alle kategorier, og det er en testvindende model hos flere firmaer. Kvaliteten og funktionaliteten er helt i top – og dermed kan den lidt høje pris bestemt forsvares.\nKan udvikle sig sammen med familien\nFørst og fremmest er der ingen tvivl om, at denne model er yderst veldesignet med fokus på fleksibilitet og de små detaljer. Modellen kommer som standard som en enkeltvogn, der har 3 forskellige indstillinger (sidde-, hvile- og liggeindstilling), men med et forlængersæt, der kan købes separat, kan vognen omdannes til en smart søskendevogn. Dermed kan der udvikles på vognen, efterhånden som familien forøges, og det giver god fleksibilitet i fremtiden.\nUdover muligheden for omdannelse til en søskendevogn, så udmærker modellen sig ved f.eks. at have en god undervognsbakke med en kapacitet på op til 10 kg, ligesom vognens siddebøjle kan svinges rundt, når barnet skal ind og ud af vognen. Der er med andre ord tænkt over et brugervenligt og praktisk design, som er helt i topklasse, hvis man vælger denne model.\nGode materialer – let at køre rundt med\nDet store fokus på kvalitet gennemsyrer modellen fra inderst til yderst, og vognen er lavet i nogle hårdføre materialer, der kan holde til vind og vejr i mange år. Herudover gør de punktérfrie dæk, at vognen klarer sig godt på de fleste underlag, og vognens gode og lette kørefornemmelse er noget, der særligt fremhæves positivt i testresultaterne.\nDonkey 5 er udstyret med en kaleché, der har et udluftnings- og kiggehul til barnet, hvilket er en lækker detalje, ligesom det aftagelige overtræk kan maskinvaskes ved 30 grader. Dermed er vognen ikke kun praktisk i teorien – den er det i særdeleshed i praksis.\nJustérbart og brugervenligt design\nEt andet område, hvor denne søskendevogn klarer sig fantastisk i test er indenfor brugervenlighed. Modellen kan skilles ad i flere dele, så den bliver så kompakt som muligt i bilen, og selve stellet kan samles og gemmes væk på ca. 30 sekunder, når man finder ind i rytmen. Herudover kommer modellen med et sikkert teleskophåndtag, der kan justeres i højden, og dermed kan begge forældre gå tur med børnene – uanset deres højde.\nAlt i alt er der absolut ingen tvivl om, at denne søskendevogn er én af de bedste i test hos testvirksomhederne. Funktionalitet, design og brugervenlighed går hånd i hånd, og selvom den høje pris er lidt afskrækkende, så kan prisen sagtens forsvares, når man ser på de mange lækre detaljer, denne model indeholder. Donkey 5 er helt sikkert en af de bedste søskendevogne i test.\nMaksimal vægt: 2 x 22 kg (siddedel), 2 x 9 kg (liggedel).\nMål (sammenfoldet): 89 x 60 x 35 cm.\nBredde: 60 cm (Mono), 74 cm (Duo).\nSamlet vægt: ca. 13 kg.\nKan omdannes til klapvogn og søskende klapvogn.\nOp til 4 års garanti ved registrering af produkt.\nSimpelt og effektivt design.\nGod komfort for op til 2 børn.\nNår man har flere børn, der skal brødfødes på matriklen, så er det ikke sikkert, at budgettet til en søskendevogn er særlig stort – og i denne situation er denne model fra Nordic Crown det helt rigtige valg. Vognen udmærker sig ved god komfort og brugervenlighed i test, og den er simpel, men veldesignet, hvilket er med til at holde prisen nede på et niveau, hvor de fleste kan være med.\nNordic Crown Twinsitty udmærker sig i test hos testvirksomhederne, fordi den har en masse detaljer, der gør den yderst komfortabel for børnene, når de sidder i den. Modellen kommer med nogle velpolstrede sæder og armlæn, og det er med til at give børnene en god oplevelse, når de skal med på tur. Herudover er frontbøjlen ligeledes polstret, hvilket giver optimale betingelser for en god tur i skoven.\nUdover de polstrede overflader, så kommer denne model med et simpelt, men effektivt, stødabsorberende system, der er med til at udjævne lidt af de ujævnheder, der måtte være på vejen eller stien. Dermed kan vognen bruges på mange overflader, uden det bliver irriterende for børnene.\nLet at folde sammen og plads til det meste\nDer er ingen tvivl om, at komforten er det helt store trækplaster ved denne søskendevogn, men herudover får modellen også ros i test for at være nem at folde sammen og sætte op i en fart. Ved opsætning låser leddene automatisk, og dermed skal man ikke være bekymret for, om alting nu også er faldet ordentligt i hak, inden man kører afsted – et stort plus.\nDen nemme opsætning gør også vognen egnet til de korte indkøbsture, hvor den fastmonterede opbevaringskurv er et stort plus. Her er der plads til alle indkøbene, og med en kapacitet på 10 kg får man nemt både børn og varer med hjem.\nEn prisvenlig model som denne fra Nordic Crown kommer ikke med det helt store arsenal af ekstra udstyr, hvilket er med til at holde prisen nede. Omvendt har man mulighed for at tilkøbe alt fra kaleché til regnslag og insektnet efterhånden, som man får brug for det. Denne fleksibilitet er god at have, og dermed slipper man også for at betale ekstra for noget, man måske ikke har brug for alligevel.\nSamlet set får man rigtig meget kvalitet for pengene, hvis man går med denne model fra Nordic Crown. Komforten er helt i top, og det er en simpel søskendevogn, der gør lige præcis dét, den skal: Transporterer børnene komfortabelt fra A til B. Der er altså ingen tvivl om, at denne model er blandt markedets bedste søskendevogne, når man sammenligner pris, kvalitet og testresultater.\nMaksimal vægt: 2 x 22 kg (siddedel)\nMål (sammenfoldet): 82 x 72 x 38 cm.\nBredde: 72 cm (Duo).\nSamlet vægt: 12,2 kg.\nTilbehør (insektnet, kaleche, regnslag) kan tilkøbes.\nGode anmeldelser fra forbrugerne.\nTestvinder i flere, uvildige test.\nBugaboo udmærker sig i test med stort set alle deres modeller indenfor søskendevogne, og denne Dunke 3 Duo-model er ingen undtagelse. Her er der tale om en vogn, der kan opbygges stort set, som man ønsker det, og modulopbygningen giver en fantastisk fleksibilitet til alle ens behov på den lange bane. Herudover er kvaliteten og funktionaliteten helt i top – og det er noget, der vækker genlyd i test og hos forbrugerne.\nMaksimal fleksibilitet med smart modulopbygning\nSom nævnt er Donkey 3 Duo meget mere end bare en søskendevogn, og det er faktisk muligt at opbygge vognen med lige netop de dele, man ønsker. Dermed kan man starte med standardløsningen – som i øvrigt er fantastisk i sig selv – og udbygge vognen, som behovene ændrer sig med tiden. Det er smart og intuitivt, og det er noget, der roses til skyerne i test.\nSom standard kommer denne søskendevogn med to sæder, der har 3 forskellige indstillinger (sidde-, hvile- og liggeindstilling). Dermed er den klar til to børn direkte fra papkassen af. Herudover kommer modellen med en indbygget opbevaringskurv, der har en kapacitet på 10 kg og nemt har plads til alt fra ekstra tøj til indkøb. Der medfølger desuden både regnslag og kaleché til begge sæder, så børnene har en komfortabel oplevelse.\nKører nemt på alle overflader\nUdover det fantastiske, modulopbyggede design, så udmærker denne model sig i test ved at være nem at køre på stort set alle overflader. Modellen er designet med to mindre hjul foran og to større hjul bagved, og forhjulene kan dreje 360 grader, hvilket gør det nemt at styre vognen sikkert frem. Selve hjulene er naturligvis punktérfrie, og dermed bliver selv bumlede, stenfyldte grusstier ikke noget problem på den lange bane.\nDonkey 3 Duo har en solid opbygning, der kan holde til det meste, og dermed er skovstier, grusveje og andet intet problem. Kvaliteten fornægter sig med andre ord ikke, når det kommer til nem og bekvem kørsel på stort set alle overflader.\nNår man snakker om Donkey 3 Duo, er man også nødt til at nævne brugervenligheden som én af vognens store forcer. Vognen giver mulighed for at vende sæderne 180 grader, så børnene både kan se fremad eller tilbage, og det justérbare styr giver en god brugeroplevelse for alle forældre – uanset højde.\nHerudover udmærker modellen sig særligt i test ved den mulige enhånds-betjening af sædernes indstillinger, så alting kan klares på farten og ikke skal justeres, mens man holder stille. Brugervenligheden er gennemtænkt over fungerer helt optimalt i praksis, hvilket også fremhæves hos de forbrugere, der har anmeldt søskendevognen på nettet.\nDonkey 3 Duo fra Bugaboo er en kanon søskendevogn, der åbner en verden af muligheder for ekstraudstyr, der let kan integreres i vognen – og man får kvalitet for alle pengene, hvis man vælger denne model. Modellen er brugervenlig, komfortabel og praktisk, og når man ser på testresultaterne er det svært at komme udenom denne model på vores liste over de bedste søskendevogne i test.\nMaksimal vægt: 2 x 22 kg.\nMål (sammenfoldet): 91 x 60 x 24 cm.\nBredde: 74 cm (Duo).\nStyrhøjde kan justeres.\nSamlet vægt: ca. 15 kg.\nKan nemt ændres fra dobbelt til enkelt vogn.\nGod i test.\nUtrolig enkel at klappe sammen.\nGod køreoplevelse på alle overflader.\nHvis du leder efter en god søskendevogn til børn i forskellige aldre, så kommer man ikke udenom Baby Jogger City Mini GT 2 Double, der trods det lange navn er en simpel vogn i brug. Søskendevognen får masser af roser med på vejen i test, og særligt den gode køreoplevelse og lette betjening fremhæves som gode kvaliteter, der gør, at denne model skiller sig positivt ud i test.\nKomfortabel for begge børn\nNår man tager et kig på testresultaterne for Baby Jogger City Mini, så scorer modellen flotte karakterer, når det kommer til komfort for børnene under kørsel. Komforten sikres gennem de rummelige sæder, der er polstrede og let har plads til 2 børn. Herudover kommer modellen både med støddæmpende forhjulsophæng og fjedring i bagakslen, der samlet set gør affjedringen rigtig god og komfortabel selv på ujævnt underlag.\nDe to sæder kan let justeres til 3 forskellige indstillinger – fra sidde- til ligge-indstilling – så børnene har det så godt som muligt. Her høster særligt ligge-indstillingen gode karakterer i test, da den kan justeres til 150 grader, hvilket er den perfekte position for en god lur for de mindste. Desuden har modellen en justérbar fodstøtte, der aflaster børnene under længere gåture.\nKøreoplevelsen er helt i top\nVed nogle søskendevogne kan det være svært at styre vognen på ujævne underlag, men dette er intet problem, hvis man går en tur med Baby Jogger City Mini GT 2 Double. Vognens fire hjul er selvfølgelig punktérfrie, og den gode affjedring gør, at køreoplevelsen er helt i top – selv på svære overflader som græsplæner og grusveje.\nDet bemærkes også i test, at modellen ikke bliver mærkbart sværere at køre, når den er belastet maksimalt, og det er et kæmpe plus ved indkøbsture og mange andre af dagligdagens gøremål.\nUtrolig let at klappe sammen og sætte op\nSelvom det naturligvis er køreoplevelsen og komforten, der er vigtigst, når man vælger en søskendevogn, så gør det ikke noget, at vognen også er let at klappe sammen og sætte op, når man har travlt – og her brillierer denne model i test.\nVognen kan klappes sammen i ét samlet snuptag, og den låser automatisk, så man ikke kan kæmpe med stropper eller andet skrammel, når man har travlt. Dét er et kæmpe plus i en travl hverdag, og det vil med garanti være en funktion, man bliver rigtig glad for i det lange løb.\nAlt i alt kommer Baby Jogger City Mini GT 2 Double med al den funktionalitet, man kan ønske sig af en søskendevogn, og den klarer sig rigtig godt i test over hele linjen. Dermed er vi heller ikke bange for at give den en plads på vores liste over de bedste søskendevogne i test – det er en solid vogn, som familien helt sikkert bliver glad for.\nMaksimal vægt: 2 x 23 kg (siddedel), 2 x 9 kg (liggedel).\nMål (sammenfoldet): 84 x 76 x 31 cm.\nBredde: 75,5 cm (Duo).\nStor kaleché med god beskyttelse mod vind og vejr.\nTilbehør (kopholder, regnslag osv.) kan tilkøbes.\nFantastiske anmeldelser hos forbrugerne.\nGod kvalitet, der kan holde til det meste.\nSolid funktionalitet i det daglige.\nBritax har alle dage lavet kvalitetsfyldt udstyr til de mindste, og denne model er ingen undtagelse. Her er der tale om en søskendevogn af høj kvalitet, som forbrugerne honorerer med fantastiske anmeldelser, og selvom prisen er lidt i den høje ende, så er der ingen tvivl om, at både kvalitet og design kan forsvare den.\nNoget af det, som forbrugerne er særligt glade for ved Britax B-Agile Double er dens transportable design, der er let at bruge i hverdagens stress og jag. Modellen kan foldes sammen med kun én hånd, hvilket er perfekt, når man kæmper med børn, varer og andet på parkeringspladsen, og modellen fylder meget lidt, når den er slået sammen.\nSøskendevognen fra Britax kan tilmed gøres endnu mere kompakt ved at afmontere kalechen, der let kan sættes på og pilles af igen. Dermed er der fuld plade på scoreboardet, når det kommer til funktionaliteten – det kan ikke gøres meget bedre.\nAffjedring på alle hjul sikrer en jævn køretur\nÉt andet punkt, hvor denne søskendevogn udmærker sig i test, er ved den smarte affjedring, der er monteret på alle vognens hjul. Affjedringen er med til at udjævne køreoplevelsen på selv ujævne grusstier, og det er noget man mærker – uanset, om man er barn i vognen eller forælder bag roret.\nUdover affjedringen, så gør det højdejusterbare styr og de ekstremt bevægelige hjul, at vognen kan styres med én hånd, hvis det er nødvendigt. Kvaliteten fornægter sig ikke, når man ser på den gode og sikre køretur, denne vogn præsterer.\nPraktiske funktioner gør livet nemmere\nDesignet omkring denne søskendevogn høster mange roser i test, og vognen er udstyret med nogle praktiske funktioner, der gør livet lidt lettere. Blandt disse er eksempelvis den aftagelige kaleche, der tidligere blev nævnt, ligesom der medfølger regnslag, så vejret ikke skal komme i vejen for en tur ud i naturen.\nFunktionaliteten er også god i selve sæderne, der kan indstilles i flere forskellige modus – heriblandt en modus med fuld liggestilling, der er guld værd, når man har mindre – og trætte – børn med på tur.\nDer er ingen tvivl om, at Britax har skabt endnu en fantastisk søskendevogn med denne model, der er ekstremt populær hos forbrugerne og klarer sig godt i test. Dermed kan den samlet set anbefales, hvis man går op i kvalitet og smart detaljer, der gør hverdagen lidt lettere.\nMaksimal vægt: 2 x 15 kg.\nMål (sammenfoldet): 78 x 72 x 31 cm.\nSamlet vægt: 14 kg.\nKanon søskendevogn til den aktive familie.\nFlotte anmeldelser i test.\nHåndterer alt terræn perfekt.\nHvis du er på udkig efter den perfekte søskendevogn til den aktive livsstil, så er det svært at komme udenom denne model fra Thule. Modellen er designet med henblik på perfekt kontrol på alle underlag, og den er kanon til en løbetur – uanset, om du løber på fortovene i byen eller nyder en god løbetur i det bakkede landskab.\nPerfekt kontrol – uanset underlag\nDer er absolut ingen tvivl om, at denne søskendevogn er designet med en aktiv livsstil for øje, og modellen udmærker sig særligt ved at give god kørekontrol på alle underlag. Der er tale om en terrængående model med store hjul, der gør manøvrering i bakker og på grusstier let som en leg, og det låsbare forhjul gør modellen perfekt til en lang løbetur.\nDen perfekte kontrol kommer også til udtryk i den solide håndbremse, der er rar at have i de hårde bakker, ligesom modellen har en håndledsstrop, så den ikke pludselig stikker af fra dig på farten.\nGod komfort for de mindste\nSelvom modellen primært henvender sig til de aktive forældre, så får den dog rosende ord med på vejen i test, når snakken falder på kørekomforten for de mindste. Modellen har rummelige sæder, der er indbydende og rare, og hjulene har god affjedring, hvilket letter stødende fra hullede veje betragteligt.\nHerudover har man også muligheden for at indstille vognens ryglæn trinløst mellem de to yderstillinger for at sikre den perfekte siddestilling undervejs. Dermed er komforten sikret, selvom mor eller far tager de mindste med på en lang løbetur i det fri.\nLet at folde sammen – men fylder en del\nThule Urban Glide 2 Double klarer sig overordnet flot i test, og den får også flotte ord med på vejen, når det kommer til sammenfoldning og opsætning på farten. Vognen kan foldes sammen med én hånd, og det er en stor lettelse i det daglige.\nEneste mindre ulempe, som fremhæves i diverse testresultater, er, at vognen fylder en del, når den er slået sammen. Herudover er den lidt bredere end mange af de andre modeller, hvilket gør den mere velegnet på den aktive færd end i den kollektive trafik. Det er dog mindre ridser i lakken, når man tænker på den fantastiske funktionalitet, som modellen tilbyder.\nAlt i alt er der ingen tvivl om, at denne søskendevogn er alle pengene værd, hvis man nyder at være aktiv og gerne vil have børnene med på farten. Der er god kontrol, et solidt design og rigtig god kvalitet at hente i denne model, og det er helt sikkert en af de bedste søskendevogne på markedet netop nu.\nMål (sammenfoldet): 87 x 76,5 x 41 cm.\nSamlet vægt: 15,5 kg.\nPerfekt til løbeture og en aktiv livsstil.\nTilbehør (f.eks. kopholder, kørepose, regnslag mm.) kan tilkøbes.\nTæt på perfekte anmeldelser fra forbrugerne.\nFire hjul for optimal kontrol.\nGod kvalitet i alle materialer.\nEn af de mest populære søskendevogne, når man ser på anmeldelser fra forbrugerne, er denne model fra Bumbleride med navnet Indie Twin. Her er der tale om en vogn med mange smarte detaljer og en vogn, der klarer sig godt i alle terræner, man tvinger den ud i. Det er altså et rigtig godt bud på den kommende søskendevogn, som hele familien bliver glade for.\nPerfekt komfort for både store og små børn\nNår man kaster et blik på anmeldelserne af denne model, så er det særligt den rigtig gode komfort for både store og små børn, der fremhæves. Modellen har to behagelige og polstrede sæder, der er komfortable på selv lange ture, og den store kaleche er med til at beskytte mod vind og vejr, så turen bliver god for alle.\nDen gode komfort kommer også til udtryk ved muligheden for at justere vognens fodstøtter individuelt efter børnenes benlængder. Det er en smart detalje, som gør oplevelsen bedre for børn i alle størrelser, og det er noget, der roses i testresultaterne.\nHoldbare materialer – en søskendevogn, der kan bruges i mange år\nEn søskendevogn er bl.a. smart, fordi den kan bruges i mange år, og denne model er udført i materialer af høj kvalitet, som kan holde til vind og vejr i mange år. Stoffet er lavet i slidstærkt, OEKO-TEX-certificeret materiale, og det holdbare chassis er både let og solidt på én og samme tid.\nNår man får vognen mellem hænderne, så mærker man straks, at kvaliteten af materialerne er i orden, og man føler på intet tidspunkt, at f.eks. det højdejusterbare håndtag er usikkert. Alle funktionerne virker til perfektion, og det gælder også for det justerbare ryglæn, der øger komforten på lange ture.\nLet at betjene og klappe sammen\nSom det være sig tilfældet for mange andre af søskendevognene på vores liste, så er denne model utrolig let at betjene i det daglige. Vognen klappes let sammen med én hånd, og selvom den fylder en smule mere end gennemsnittet, så er det stadig et kompakt ydre, der kan være i alle bagagerum.\nHerudover er vognen let at styre pga. de to drejende forhjul, der er tilpas store til, at man ikke sidder fast eller bliver forhindret i at styre. Modellen klarer sig godt i test, når det kommer til kørekomfort på selv udfordrende overflader, og man føler på intet tidspunkt, at man ikke er i fuld kontrol, når man triller afsted med vognen.\nBumbleride har med deres Indie Twin søskendevogn skabt en rigtig solid pakke, som vil passe til langt de fleste familier. Kvaliteten og funktionaliteten er helt i top, og der er ingen tvivl om, at det er en holdbar og solid vogn, man vil få glæde af i mange år ud i fremtiden. En god og nævneværdig kombattant på vores liste over markedets bedste søskendevogne.\nMaksimal vægt: 2 x 20 kg.\nMål (sammenfoldet): 83 x 76 x 34 cm.\nSamlet vægt: 16 kg.\nJusterbart håndtag og ryglæn.\nGode anmeldelser hos testfirmaerne.\nSøskendevognenes svar på en schweizerkniv.\nHvis du er på udkig efter en søskendevogn, som du kan tilpasse til præcis de behov, dig og din familie har, så er der ingen tvivl om, at Cybex Gazelle S Duo er et godt bud. Her er der tale om en multifunktionel søskendevogn, der har op til 20 forskellige tilpasningsmuligheder ved hjælp af ekstraudstyr – og man har dermed mulighed for at forme netop den vogn, man har brug for i det daglige.\nPerfekt til den helt store shoppetur\nDer er ingen tvivl om, at det er rart at have masser af plads til diverse ting, når man er på tur med de mindste, og her brillerer denne søskendevogn ved både at have en normal varekurv og en aftagelig varekurv, hvis der skal købes stort ind. Kurvene giver en samlet kapacitet på op til 23 kg, og der er dermed rig mulighed for at tage de mindste med på den helt store shoppetur.\nUdover den store mængde opbevaringsplads, så kommer denne model med et overtræk, der kan maskinvaskes på 30 grader, og dermed kan vognen holdes i god og ordentlig stand i mange år.\nGod komfort for både børn og forældre\nMasser af plads er naturligvis et plus ved en søskendevogn, men komforten skal også helst være i top, når vognen skal bruges i mange timer. Her kommer denne model med både justerbar fodstøtte, justerbart ryglæn og et justerbart håndtag, der kan være med til at sikre god komfort for både børn og forældre.\nHerudover giver vognen mulighed for at vende sædet, så børn og forældre kan holde øje med hinanden, ligesom den har en stor, solkaleche, der kan trækkes ud ved behov. Dermed er der garanti for en god oplevelse for alle parter, når man kører på tur i denne vogn.\nSøskendevognenes svar på en schweizerkniv\nSom allerede nævnt er ét af de helt store trækplastre ved denne model, at den kan indrettes på op til 20 forskellige måder. Der er masser af mulighed for individuelle indstillinger af sæder, styr mm., og herudover kan man med ekstraudstyr gøre vognen til et vaskeægte multiværktøj.\nDet nødvendige ekstraudstyr er naturligvis ikke gratis, men det er rart at vide, at man altid kan lave om på vognens design, hvis ens familiesituation pludselig ændrer sig på den ene eller den anden måde.\nSamlet set er Gazelle S Duo en fantastisk søskendevogn, hvis du gerne vil have maksimal funktionalitet og mulighed for at tilpasse vognen til præcis de behov, I har. Vognen er af høj kvalitet og roses i test, og dermed er den blandt markedets absolut bedste – tag et kig på modellen selv!\nMål (sammenfoldet): 86 x 65 x 35 cm.\nKomfortabel og sikker vogn.\nHvis du leder efter en søskendevogn, der skal få børnene sikkert og komfortabelt fra A til B og ikke skal koste en formue, så er denne model fra Carena måske den helt rette til dig. Vognen får generelt pæne anmeldelser hos forbrugerne og i test hos uvildige firmaer, og særligt sikkerhed og komfort er i højsædet, hvis du vælger denne model.\nKomfortable sæder med god plads\nSom allerede nævnt er komforten ét af de punkter, hvor denne model klarer sig særligt godt i test. Modellen er udstyret med polstrede sæder, der føles rare, og ryglænet er naturligvis justerbart, så børnene kan få den helt rette siddestilling. De medfølgende solkalecher er store og holder effektivt sol og vind ude, og der er dermed lagt op til en god tur for de mindste.\nDen gode komfort bakkes yderligere op af den fine bredde, der sikrer god plads til armbevægelser hos begge børn. Vognen er i alt 80 cm bred, hvilket kan virke som en del, men det bliver en fordel for denne model, der sikrer mere plads til børnene undervejs.\nSelvom der ikke er tale om listens dyreste søskendevogn, så er der alligevel tænkt over, at designet skal være så brugervenligt som muligt. Modellen er udstyret med fodbremse, der er let at betjene, og de store hjul sikrer, at man kan styre vognen med én hånd på stort set alle underlag. Det er noget, der giver positiv feedback i test, og det er en “quality of life” egenskab, som man sætter pris på.\nBrugervenligheden gælder også for indstillingen af styret, der klares nemt og bekvemt, ligesom modellen er nem at slå sammen, når den skal ind i bagagerummet.\nNår det kommer til børnenes sikkerhed på turen, så er det alfa og omega, og derfor er det rart at se, at der er tænkt over sikkerheden i designet af denne model. Modellen har naturligvis 5-punkts seler, så børnene er forsvarligt spændt fast, og herudover giver frontbøjlerne yderligere sikkerhed og komfort undervejs.\nDe smarte frontbøjler udmærker sig ved at være polstrede, ligesom de kan tages af, når børnene skal ind og ud af søskendevognen. Det er en lille detalje, men den er guld værd i den travle hverdag.\nAlt i alt får man relativt meget for pengene, hvis man vælger den smarte søskendevogn fra Carena. Sikkerhed og komfort går hånd i hånd, og der er god kvalitet over hele linjen, når det kommer til design og materialer. En rigtig fornuftig søskendevogn, som hele familien bliver glade for.\nMaksimal vægt: 25 kg.\nMål (sammenfoldet): 94 x 80 x 43 cm.\nSamlet vægt: ca. 18 kg.\nAftageligt betræk kan maskinvaskes v. 30 grader.\nSøskendevogne kommer i mange forskellige prisklasser, og hvis du er meget fokuseret på budgettet, så er denne model fra Beemoo et fantastisk bud. Her er der tale om en prisvenlig model, der tilbyder en masse funktionalitet på trods af prisen, og det er faktisk lidt af en prisbasker, når man ser på de fine testresultater.\nIndividuel justering af ryglæn\nÉn af de helt fede detaljer, der fremhæves som et stort plus for prisklassen, er muligheden for individuel justering af vognens to ryglæn. Dette gør det muligt at skabe et komfortabelt rum for begge børn, og kombineret med de brede sæder er der lagt i kakkelovnen til mange komfortable køreture i det fri.\nHerudover har denne søskendevogn en stor kaleche, der leverer effektiv afskærmning mod vind og vejr. Modellen er udstyret med luftfyldte hjul, der leverer en rigtig god køreoplevelse, og der er dermed ingen kvaler ved at køre i mere uvejsomt terræn som f.eks. grusstier og bakkede områder.\nDen gode komfort for børnene bakkes op af modellens fokus på så let betjening som muligt. Modellen har et justerbart styr, der let kan rykkes op og ned, og når vognen skal pakkes sammen gøres det let i én samlet bevægelse. Dermed kan der ikke sættes en finger på brugervenligheden, hvilket er sjældent for en model i denne prisklasse.\nUdover den lette betjening har modellen fine sikkerhedsfunktioner som en håndledsstrop, der sikrer, at vognen ikke løber fra én, og en effektiv fodbremse, der giver ekstra sikkerhed, når man kører ned af bakke. Herudover er der naturligvis sikkerhedsseler og frontbøjler, så børnene er forsvarligt fastspændt under kørsel.\nLåsbart forhjul giver mulighed for løbeture og bevægelse\nNår man tænker på modellens lave pris, så er det i virkeligheden lidt utroligt, hvor mange fine funktioner, der følger med i pakken. Udover de ovennævnte ting kommer modellen med en rummelig kurv, der har plads til alle de ting, man skal have med på farten. Desuden har vognen et låsbart forhjul, der sikrer meget bedre kontrol, når man f.eks. har børnene med på en løbetur.\nDer er med andre ord rig mulighed for kreativ og aktiv udfoldelse, hvis man vælger denne model til de mindste på matriklen.\nBeemoo Sport Kombo 2 er det perfekte eksempel på, at man ikke altid behøver at gå på kompromis med for meget, når man tager prisbevidste beslutninger. Vognen har mange gode funktioner og en fin kvalitet, og der er dermed ingen tvivl om, at den er et rigtigt godt køb til prisen. En super vogn, der er blandt de bedste søskendevogne på markedet.\nMål (sammenfoldet): 89 x 81 x 45 cm.\nTilbehør (f.eks. regnslag, kørepose mm.) kan tilkøbes.\nSuper prisvenlig model.\n6 hjul sikrer god kontrol.\nKlarer sig fornuftigt i test.\nNår man snakker om nogle af de bedste søskendevogne på markedet til prisen, så er det svært at komme udenom denne model fra Carena, der er super prisvenlig. Modellen går ikke på kompromis med hverken sikkerhed eller komfort, og samlet set må man bare sige, at prisen gør denne model attraktiv og populær hos de fleste.\nGode muligheder for tilpasning\nNoget af det, denne model roses for i test, er det store fokus på god siddestilling for de mindste. Søskendevognen er udstyret med både justerbart ryglæn og -fodstøtte, og dermed kan man helt sikkert finde den perfekte siddestilling til begge børn. Det er gode funktioner at have i det daglige – og bestemt ikke altid noget, man ser i denne prisklasse.\nMulighederne for tilpasning gælder også for forhjulene, der er låsbare, hvis dette ønskes, og modellen kommer med særskilte kalecher til hvert barn. Dermed kan man vælge netop den indstilling, der passer bedst til barnets højde, når de sidder i vognen – et kæmpe plus i regnskabet.\nLet at køre på alle overflader\nUdover de gode muligheder for tilpasning, så roses denne model i test for at være let at køre på stort set alle overflader. Dette er i høj grad resultatet af de i alt 6 hjul, der sikrer god mobilitet – særligt, når begge børn sidder i vognen. Dermed skal man ikke gå og kæmpe med vognen, når man gerne vil nyde en tur i solen med de mindste.\nDen gode kontrol bakkes op af det lette design, der er holdt så minimalistisk som muligt, og det er dermed ikke en tung vogn at skubbe rundt. SIkkerheden er naturligvis i top med både sikkerhedsseler og frontbøjler, så børnene trygt og sikkert kan transporteres fra A til B.\nLet at folde sammen – men fylder lidt under transport\nSelvom prisen er lav, så er brugervenligheden rigtig god, når det kommer til sammenklapning og opsætning af denne model. Modellen kan foldes sammen med én hånd, så man har en hånd fri til alt det andet, der skal styr på i situationen. Dermed er frustrationerne mindre på parkeringspladsen, når man i forvejen kæmper med bagage eller dagligvarer.\nEneste lille minus ved denne model er, at den er relativt lang, når den foldes sammen. Dette kan være et problem i en meget lille bil, men må siges at være et mindre problem, når man tænker på alle de andre ting, man får med i prisen.\nSamlet set er Carena Orust Twin et kanon køb til prisen, og netop prisen taget i betragtning er det én af markedets bedste søskendevogne. Der er styr på komfort og sikkerhed, og de 6 hjul er et kæmpe plus, når man skal navigere vognen rundt i byen. En super søskendevogn til dig, der gerne vil bruge budgettet så optimalt som muligt.\nMål (sammenfoldet): 108 x 41 x 25 cm.\nSamlet vægt: ca. 14 kg.\n6 hjul for god kontrol.\nJusterbar fodstøtte og ryglæn.\nHvis man aldrig har prøvet det før, kan det naturligvis være en udfordring at finde frem til den helt rette søskendevogn, der passer til de behov, man har. Denne udfordring skulle gerne være mindre efter at have læst vores liste over nogle af markedets bedste søskendevogne igennem – men derfor kan det være kærkomment med et par gode råd til, hvad man bør holde øje med, når man køber en søskendevogn. Dette vil vi forsøge at give dig herunder.\nVores første gode råd, når du skal vælge den rette søskendevogn, er at sørge for, at vognen kan transporteres let fra A til B. Som vores liste også afspejler, er der stor forskel på, hvor meget de forskellige vogne vejer, og hvor meget de fylder, når de er foldet sammen. Her er med nødt til at finde målebåndet frem og vurdere, hvad der f.eks. er plads til i bagagerummet på bilen. En søskendevogn skal gerne være transportabel, og det er en dealbreaker, hvis den viser sig at være for stor.\nDet næste gode råd giver lidt sig selv, men det er stadig godt at få italesat. Det er nemlig utrolig vigtigt, at man finder en søskendevogn, der har plads til børnene nu og i fremtiden, hvis man vil slippe for at investere i flere forskellige vogne. Her kan det evt. være en god idé at lede efter nogle af de søskendevogne, der kan tilpasses med tiden ved brug af ekstraudstyr eller lignende.\nÉt af de vigtigste råd, når man vælger en søskendevogn, er at gå efter den højest mulige kvalitet til pengene. En søskendevogn skal bruges aktivt i alt slags vejr og på alle slags overflader, og derfor er det utrolig vigtigt, at kvaliteten er i orden, når man vælger den rette model – også selvom det måske koster lidt flere penge.\nHvorvidt kvaliteten er god eller ej kan være svær at vurdere på nettet, og derfor kan det være en fordel at læse anmeldelser fra andre forbrugere igennem, inden man køber. Vores liste afspejler en række modeller, der er af god kvalitet, og derfor kan din søgning med fordel starte her.\nSpørgsmålet til en million kroner er naturligvis, hvilken type af søskendevogn, man bør købe. Der er mange forskellige modeller med forskelligartet funktionalitet at vælge imellem, og derfor er det heller ikke let at definere, hvilken model man specifikt bør gå efter.\nDet er i høj grad individuelt fra familie til familie, hvilke funktioner der vægter højest i en søskendevogn, og derfor bør man gennemgå sine behov grundigt, inden man vælger en vogn. Her kan det være en fordel at stille sig selv nogle spørgsmål for at afklare behovene – og det kan f.eks. være en stillingtagen til følgende:\nHvor stor belastning skal vognen kunne holde til?\nHar du brug for masser af opbevaringsplads til indkøb eller udstyr?\nHvor meget må vognen fylde – og hvor bred må den være?\nSkal vognen kunne tilpasses med ekstraudstyr?\nHvad for noget tilbehør har du brug for?\nDisse spørgsmål er naturligvis kun toppen af isbjerget, når det kommer til at fastlægge ens behov, men de kan agere som en god rettesnor til at indsnævre feltet af modeller betragteligt.\nEt andet, ofte stillet spørgsmål, når det kommer til søskendevogne, er, hvad en søskendevogn normalt koster. Dette kan være svært at svare på, da det er lidt som at sammenligne pærer og æbler, når det kommer til de specifikke modeller, men generelt er det normale prisleje omkring 2000 til 4000 kr.\nMed det sagt er det muligt – også på vores liste – at finde modeller, der koster helt ned til 1500 kr., ligesom der er dyrere modeller omkring 6000 kr. Dermed spænder prislejet vildt, når det kommer til søskendevogne, og det afhænger i høj grad af ens budget, hvilken retning man bør gå i.\nVi håber meget, at vores gennemgribende liste over nogle af markedets bedste søskendevogne har gjort det lettere for dig at vælge den helt rette. Der er mange modeller at vælge imellem, men vi har gjort os umage for at finde netop de modeller, der klarer sig bedst i test og hos forbrugerne – og vi håber, at du finder den perfekte søskendevogn blandt vores udvalgte på listen.


Kommuner må ikke forbyde mobilmaster - politiken.dk\nKommuner må ikke forbyde mobilmaster\nKøbenhavn og en række andre kommuner er på kant med loven, når de vil udstede forbud mod mobilmaster af sundhedsmæssige årsager.\nØkonomi 30. okt. 2003 kl. 16.45\nKommunerne har ikke loven med sig, når de i øjeblikket forbyder opsætning af flere master til det nye 3g-net til mobiltelefoner.\nSenest har borgerrepræsentationen i Københavns Kommune indført et midlertidigt stop for opsætning af mobilmaster, ligesom Aalborg, Holbæk, Kalundborg og senest Glostrup følger trop.\nSander: Ingen videnskabelig støtte for forbud\nMen Sundhedsstyrelsen kan ikke se noget grundlag for at gribe ind over for masterne, siger videnskabsminister Helge Sander (V), efter at lovgrundlaget for opsætning af mobilmaster er blevet nærmere undersøgt.\n»Sundhedsstyrelsen fastslår, at man på det nuværende videnskabelige grundlag ikke behøver frygte for eventuelle sundhedsmæssige skadevirkninger på grund af mobilmasterne«, siger Helge Sander til Ritzau.\nTvivl om ret til forbud på egne bygninger\nDet står dog endnu ikke helt klart, om kommunerne har ret til at forbyde opsætningen af mobilmaster på deres egne bygninger. Dette emne skal igennem endnu en juridisk vurdering først.\nIfølge specialkonsulent Lisbeth Jordan fra Erhvervs- og Boligstyrelsen giver byggelovgivningen ikke umiddelbart mulighed for at forbyde mobilmasterne ud fra et sundhedsmæssigt skøn.\n»Når en kommune får en ansøgning, kan den kun sige nej, hvis ansøgningen er i strid med byggelovgivningen«, siger hun til Ritzau.\nSander mødes med partierne fredag\nEmbedsmænd i flere ministerier har været sat på arbejde, efter at flere kommuner på det seneste har sagt fra over for mobilmaster i bekymring over en mulig sundhedsskadelig effekt.\nHelge Sander skal fredag mødes med de øvrige politiske partier med henblik på at få sat gang i dansk forskning om sundhedskonsekvenser af de nye 3g-master.


Caroline Bødker Andersen - Nr. Lyndelse Fysioterapi\nJeg er uddannet fysioterapeut i 2010 og ansat hos Nr. Lyndelse Fysioterapi. Herudover arbejder jeg også i Vissenbjerg Fysioterapi & Idrætsklinik. Forinden har jeg igennem flere år arbejdet som fysioterapeut i sygehus- og kommunalt regi, hvor jeg beskæftigede mig med udredning, behandling og genoptræning indenfor ortopædkirurgi, neurologi og geriatri.\nJeg beskæftiger mig primært med behandling og træning til gravide, kvinder med efterfødselsproblematikker samt børns motoriske udvikling. Særligt efter at jeg selv blev mor, har jeg været optaget af og nysgerrig på hvordan vi gennem fysioterapi kan hjælpe kvinder igennem graviditet og efterfødsel, med mindst mulig gene og størst mulig styrke.\nBørns udvikling og motorik har interesseret mig i mange år og er ligeledes et felt jeg har beskæftiget mig med både i og udenfor fysioterapien, bl.a. gennem mine mange år som svømmetræner.\nHerudover møder jeg en bred vifte af områder indenfor fysioterapien. Så hvad enten du befinder dig bedst med individuel behandling eller træning på hold, vil det være mit mål at tilpasse behandling og træning til netop dit behov.\nKontakt mig direkte her: caroline@nrlyndelsefysioterapi.dk\nBook tid hos Caroline her:


Aalborg Forsyning > Varme > Produkter > Fjernvarmens Serviceordning > Eftersyn\nEftersyn i Fjernvarmens Serviceordning\nNår du tilmelder dig Fjernvarmens Serviceordning, foretager en VVS-installatør et hovedeftersyn af dit fjernvarmeanlæg. Aalborg Forsyning administrerer ordningen og samarbejder med en række lokale VVS-installatører, som udfører eftersynene.\nNår du tilmelder dig Fjernvarmens Serviceordning udfører en uddannet VVS-installatør det første hovedeftersyn. Her efterses, testes og indreguleres alle installationer i din bolig, som har med varme og varmt brugsvand at gøre. Lige fra hovedinstallationens forskellige dele til radiatortermostaterne og gulvvarmen.\nVi gennemgår også selve boligen for at vurdere dit energiforbrug. For eksempel tjekkes isolering, vinduer og radiatorstørrelse. Er der forhold, som er værd at overveje i forhold til din varmeøkonomi, vil vi gennemgå dem med dig. Samtidig får du en grundig vejledning i forhold til dine forbrugsvaner, og hvordan du selv kan spare på energien i din bolig.\nLøbende vedligeholdelseseftersyn – hvert 2. år\nVed de løbende vedligeholdelseseftersyn hvert 2. år tjekker VVS-installatøren, at dit anlæg fungerer optimalt, så du får det bedst mulige udbytte af fjernvarmen. Mere end 60 % af alle fjernvarmeinstallationer har fejl. Derfor kan der være penge at hente på varmeregningen.\nHvis VVS-installatøren vurderer, at dine varmeinstallationer har brug for forbedringer, sker det selvfølgelig kun efter nærmere aftale med dig.\nKontakt os og hør mere om Fjernvarmens Serviceordning på serviceordning@aalborgforsyning.dk.


Svømme hurtigere og mere effektivt – O2S\nSvømme hurtigere og mere effektivt\nSvømning er en sædvanlig aktivitet for mennesker i dag\nSvømning er en sædvanlig aktivitet for mennesker i dag, de fleste person vil elske at gå til stranden, swimmingpools, søer og vand parker. Svømmere ofte ønsker at lære at svømme hurtigt og mere effektivt. Nogle af dem træne hårdt at være hurtigere og øge deres udholdenhed. Men her i denne diskussion, vi vil tackle nogle retningslinjer og tips om hvordan at svømme hurtigere og mere effektivt. Svømning hurtigt er meget vigtigt for svømmere, der konkurrerer i en konkurrence.\nHer er nogle skridt, der vil hjælpe dig med at forbedre dine teknikker og hjælpe dig svømme hurtigt og mere effektivt.\nBær et træk jakkesæt\nBær en drag trop. Brug en gammel eller slidt badedragt, som du har, og bære den over dit almindelige badedragt. Dette vil hjælpe dig med at øge din træk når svømning. Mens du gør det, du vil mindske din omgangstid ved et antal sekunder, og mens du bliver vant til det, vil du opdage, at du øger din hastighed en anelse end normalt efter fjernelse af drag trop.\nTag langsommere og fastere slag, mens du gør din omgange\nSvømme hurtigere og mere effektivt. Brug et ben flydeanordning.\nTag langsommere og fastere slag, mens du gør din omgange. Hurtig og mere piskning slag vil ikke gøre dig gå hurtigere, men det vil bære dig ud hurtigere. Hastigheden for dette er bestemt af, hvor mange Stokes du tager i en bestemt mængde af tid, og hvor stor afstand du rejser per slagtilfælde. Dybest set, du har brug for at maksimere din rejseafstand hver slagtilfælde.\nFind midten af opdrift på din krop\nFind midten af opdrift på din krop. Dybest set centrum af opdrift er placeret i brystet, så svømmere bemærke, at hvis de skubbe deres kister ned i vandet, mens svømning, jo mere svømning modstand, de ville have. Det er, fordi jo mere du presser dit bryst ned i vandet jo mere dine hofter vil komme op mod overfladen af vandet, hvilket gør det nemmere at skubbe kroppen med benene.\nForenkle din krop\nForenkle din krop. Når svømning, pause mellem slag med den ene arm forlænget i front og din anden arm ved siden af kroppen. Denne teknik vil hjælpe dig bevæge sig jævnt i vandet uden besvær.\nVend din kropsform side til side\nSvømning er en sædvanlig aktivitet for mennesker i dag. Må ikke svømme alene.\nVend din kropsform side til side. Dette gælder for freestyle og rygsvømning. Mens du nå videre med din arm skubber den anden arm tilbage, vendes til siden med armen ved siden af din krop og tage en alkoholtest. (Bemærk: du ikke trække dig hovedet op i overfladen af vandet for at tage en alkoholtest, da dette vil tage din energi ud og smide væk fra din opdrift). Skifte side efter 3-5 slag, vil dette bidrage til at undgå nakke og ryg muskelskader.\nPrøv at bruge et spark board\nForsøger at bruge et spark bord. Dette vil hjælpe dig med at opbygge dine ben muskler. Hold dit ansigt i vandet og udvide dine hænder, mens du holder kick bord. Lean dit bryst nedad, så du kan finde din krops opdrift.\nPrøv at øve disse trin, hver gang du svømme. Dette vil hjælpe dig med at forbedre dine teknikker og hjælpe dig svømme hurtigt og effektivt.\nNedenfor er tips og advarsler på svømning:\nBrug et ben flydeanordning. Dette vil hjælpe dig med at styrke dine arme og udvikle bedre strøg teknikker.\nBrug et kick board. Dette vil hjælpe dig med at fremme benmusklerne og udvikle en god ben formular.\nMå ikke svømme i skumle og mørke vand områder. Det er ikke sikkert, og du kan være viklet med noget, som du ikke kan se nedenfor.\nMå ikke svømme, hvis du ikke føler dig godt. Dette vil medføre skader og flere komplikationer til dig selv.\nMå ikke svømme alene. Dette vil forhindre katastrofer sker. Vær sikker på, at der er en livredder i syne.\nI betragtning af disse tips vil reducere skader i vandet og hjælpe dig til at være en bedre svømmer.


Læs lydret | Alinea\nHjem > Titler > Læsning > Læs lydret\nBøgerne på trin 1 indeholder lydrette ord og 64 af de 120 almindelige ord. Der er kun enstavelsesord på 1-3 bogstaver og med én konsonant i for- og udlyd. Der er 1-3 linjer pr. side.\nGratis læseforståelsesopgaver findes på fagkluboglaeseklub.alinea.dk.\nTitler i serien (56)\nDette er en flergangsbog til den allerførste læseindlæring og afkodning i indskolingen, men er også målrettet ordblinde elever og elever med fonologiske vanskeligheder. L...\nFar og søn på ferie, Læs lydret 2\nDette er en flergangsbog til den allerførste læseindlæring og afkodning i indskolingen, men er også målrettet ordblinde elever og elever med fonologiske vanskeligheder. Læs Lydret er en serie læsepædagogisk bearbejdede lette og lydrette bøger, som er...\nDette er en flergangsbog til den allerførste læseindlæring og afkodning i indskolingen, men er også målrettet ordblinde elever og elever med fonologiske vanskeligheder...\nDette er en flergangsbog til den allerførste læseindlæring og afkodning i indskolingen, men er også målrettet ordblinde elever og elever med fonologiske vanskeligheder. Læs Lydret er en serie læsepædagogisk bearbejdede lette og lydrette bøger, som...\nDette er en flergangsbog til den allerførste læseindlæring og afkodning i indskolingen, men er også målrettet ordblinde elever og elever med fonologiske vanskelighede...\nFifi en abe, Læs lydret 2\nDette er en flergangsbog til den allerførste læseindlæring og afkodning i indskolingen, men er også målrettet ordblinde elever og elever med fonologiske vanskeligheder. Læs Lydret er en serie læsepædagogisk bearbejdede lette og lydrette bøger, so...\naf Marie Duedahl &Emilia Rubæk Holm\nGy på wc, Læs lydret 0\nHugo maler, Læs lydret 2\nIb i en kø, Læs lydret 0


Godt tilbud til nye medlemmer......\nViborg Sportsfiskerforening har et godt tilbud til dig.\nMeld dig ind nu – og vær gratis medlem i hele 2022 !\nHvis du køber et medlemskab nu, gælder det både for 2021 og for 2022.\nOg sæsonen 2021 er slet ikke ved at være forbi. De sidst måneder indtil 1. november er en god fisketid, og her bliver der fanget mange gode fisk.\nSe mere om vores fiskevande på hjemmesiden www.vsf.dk\nHvis du vil benytte det gode tilbud, trykker du ganske enkelt på ”Bliv medlem” på forsiden. Så er du klar til at købe dit medlemskab over internettet, og du får dit medlemskort, så snart du har trykket ”betal”. Medlemskortet gælder til 31. januar 2023.\nDu bliver ikke alene medlem af Viborg Sportsfiskerforening, men også af Danmarks Sportsfiskerforbund. Det betyder, at du får bladet Sportsfiskeren, du får en masse medlemsfordele, og du er med i den organisation, der som den eneste kæmper for lystfiskernes interesser.\nEr du medlem af en anden forening under Danmarks Sportsfiskerforbund, skal du ikke betale dobbelt forbundskontingent. Du får senere det ene forbundskontingent retur direkte fra forbundet. For seniorer drejer det sig om 435 kr.\nVores kontingenter er som følger:\nunder 18 år 245 kr\n18-25 år 560 kr\nover 25 år 1095 kr + 100 for indmeldelse\nKontingent til Danmarks Sportsfiskerforbund er med i disse priser.


Sådan bruger du sammenligningstjener til at træffe gode beslutninger – Fotovagn\nFotovagn.dk april 5, 2020 februar 11, 2020 0\nSammenligningstjenester er online tjenester, der lader dig som forbruger skabe dig et overblik over udvalget af en bestemt type af vare. Forskellige udbydere eller produkter sammenlignes på en række væsentlige punkter, så du hjælpes på vej til at træffe de bedste forbrugsmæssige beslutninger. Læs mere om, hvordan du kan bruge online sammenligningstjenester her.\nFra en forbrugers standpunkt, er internettet et tveægget sværd. På den ene side giver de mange muligheder for online handel og internetbaseret shopping mulighed for at gå på opdagelse i et langt større udvalg af varer end nogensinde før. Muligheden for online handel har også skærpet den interne konkurrence mellem de forskellige forhandlere, hvilket kan være med til at sikre en bedre oplevelse som forbruger.\nMen de mange muligheder gør det også svært at skabe et overblik og vide, hvornår man køber katten i sækken, og hvornår man har skudt papegøjen. Et tilbud, som fremstår som en god handel, er det ikke nødvendigvis, men manglen på overblik kan gøre det svært at blive bevidst om.\nDet er netop her, sammenligningstjeneste kommer ind i billedet. Deres formål er nemlig at skabe et overblik og gøre det nemmere for dig som forbruger at vide, hvor du får mest for dine penge og derved, hvordan du træffer den bedste forbrugsmæssige beslutning.\nDer findes mange forskellige sammenligningstjenester, som sammenligner mange forskellige ting. Men især på mere komplicerede markeder, som kan være svære at blive klog på, kan sammenligningstjenester være nyttige.\nEr du eksempelvis på udkig efter et god online låneaftale, der kan sikre dig penge på kontoen nu og her, så kan du have stor gavn af en sammenligningstjeneste. På den måde kan du nemlig hurtigt få et overblik over, hvem der udbyder netop den type lån, du er på udkig efter, og hvor du får den bedste pris og så videre.\nDisse sammenligningstjenester for online lån, sammenligner som regel de forskellige udbydere på parametre som muligt lånebeløb, rente, aldersgrænser og mulig afbetalingsperiode. Brug eksempelvis en sammenligningstjeneste til at finde det bedste forbrugslån og vær sikker på, at du får en god aftale med en god rente i hus.\nEt andet kompliceret marked, hvor sammenligningstjenester kan være guld værd, er når det kommer til internetudbydere. Enhver, der har prøvet at skabe sig et overblik over de forskellige muligheder og tilbud på markedet, vil vide, at der er tale om en jungle af udbydere og priser, som ganske enkel er noget nær umulig at skabe sig et overblik over. Derfor er en sammenligningstjeneste helt ideel til at finde det bedste internet.\nSammenligningstjenester, der sammenligner internetudbyderes forskellige tilbud, vil ofte gøre det på baggrund af parametre som internettype, download- og upload-hastighed, prisen for oprettelse, prisen pr. måned og prisen for eksempelvis et halvt år eller et anden længere periode. Med andre ord får du listet alle de mest nødvendige oplysninger for dig som bruger og forbruger, hvilket gør det nemt for dig at vælge de mest relevante tilbud ud.\nSom nævnt findes der mange forskellige typer af sammenligningstjenester, som gør sig gældende for mange typer af produkter. Næsten uafhængigt af, hvilket produkt du er på udkig efter, kan du få glæde af en online sammenligningstjeneste.


Justin Timberlake: Lider af tvangstanker | SE og HØR\nTirsdag, 24. juni 2008 - 15:30\nJustin Timberlake: Lider af tvangstanker\nSangeren afslører, at han både har OCD og ADD dvs. tvangstanker og en mild form for DAMP\nDen 27-årige sanger taler åbent om sine sygdomme, og hvordan de påvirker hans liv. På mange måder styrer tvangstankerne hans dagligdag. Især fordi han går meget op i, at alle ting omkring ham står helt lige.\n- Jeg har OCD blandet med ADD. Du skulle prøve at leve med det - det er kompliceret, forsikrer Justin på hjemmesiden collider.com.\nHan er langt fra den eneste kendis, der lider af OCD, der i daglig tale kaldes tvangstanker. Også David Beckham, Jessica Alba og Cameron Diaz siger, at de lider af OCD (Obsessive Compulsive Disorder), som beskrives som en "psykiatrisk lidelse med tilbagevendende tvangstanker og / eller tvangshandlinger og ritualer".\nADD (Attention-Deficit Disorder), som sangeren også hævder at lide af, er en mild form for DAMP. Kendetegnet ved glemsomhed, koncentrationsbesvær og hyperaktivitet.\nTidligere på måneden forlød det, at Justin havde haft nogle voldsomme skænderier med sin kæreste Jessica Biel - som for nylig flyttede ind i hans hus i Los Angeles - om indholdet i deres køleskab.\n- De er begge vant til at gøre tingene på deres egne måder og at have nogle specielle ting i køleskabet. Derfor blev de nødt til at justere hvor øl, vand og peanutbutter skulle stå for at lave plads til hinanden yndlingsmad, har en kilde tæt på parret tidligere fortalt.\nKøleskabs-skænderierne kan meget nemt bunde i Justins tvangstanker og tvangshandlinger.


TV: Cihan på tronen – Ekstra Bladet\nMandag d. 21. sep. 2015 - kl. 18:34\nTV: Cihan på tronen\nFlot: Begge hold leverede en flot indsats, men en person blev afgørende\nOscar Gormsen måtte træde til i målet. (Foto: Henrik Schou)\nPå en herlig mandag formiddag skinnede solen ned på spillerne fra Trongårdsskolen og Engelsborgskolen, der gik på banen i Lyngby. Om solen skinnede grundet den fantastisk underholdende fodboldkamp der var i vente, må stå uvist. Tilskuerne blev i hvert fald ikke snydt for flotte detaljer, mål og fight.\nKampens dommer havde til dagens kamp medbragt en rekvisit, som man normalt kun ser på den helt store scene. Nemlig den såkaldte kick-spray, der blev introduceret ved VM sidste år. Sådant udstyr passede dog glimrende til dagens kamp, da spillet og intensiteten enkelte gange nærmest kom op målte sig Premier League.\nSå var der gang i sprayen. (Foto: Henrik Schou)\nAllerede fra første fløjt var tempoet sat i højeste gear. Der blev ikke afventet fra nogle af holdene. Alligevel var det drengene fra Trongårdsskolen, der satte sig på begivenhederne. I særdeleshed Rasmus Beyer satte tempo på spillet. I flere situationer satte han sig selv og sine medspillere op til store chancer.\nI det ottende minut lykkedes det da også Rasmus at bryde igennem og sparke bolden i nettet.\nScoringen fik Engelsborgskolens drenge til at tage sig selv i nakken og køre på. Der blev satset på de hurtige og tekniske folk oppe foran. Efter et kvarters spil stak lynhurtige Oliver Fehintola fra Trongårds-forsvaret og bragte balance i regnskabet.\nSe også: Ikke gode gange tre\nOliver Fehintola (rød) scorede et godt mål. (Foto: Henrik Schou)\nResten af første halvleg led Trongårdsskolen af den meget hårde skæbne Frøken Fortuna havde givet dem. Begge keepere var op til dagens kamp blevet skadede. Derfor måtte den normale 6'er, Oscar Gormsen, træde til i målet. Dette kunne specielt ses i opspillet, hvor holdet gang på gang blev sat under pres. Det var da også fuldt fortjent, at Mathias Nielsen kort før pausen kunne bringe Engelsborgskolen foran 2-1.\nCihan tog teten\nLigesom i første halvleg var det Trongårdsskolen der efter pausen kom blæsende ud af starthullerne. Halvlegen var da heller ikke mere end et minut gammel, før Cihan Cömertoglu kunne udligne. Selvsamme Cihan var på spil blot to minutter senere, da han efter et hurtigt taget hjørnespark, smukt smækkede bolden ind i hovedet på Ali Fawaz, der ligeså smukt kunne heade bolden via overliggeren i mål.\nJubel efter en Trongård-scoring. (Foto: Henrik Schou)\nKampen var nu helt vendt på hovedet og Engelsborgs spillere og trænere lignede nogen, der ikke kunne tro deres egne øjne. De skulle få mere at undre sig over, da Rasmus Beyer med sit andet mål gjorde det til 4-2.\nCihan Cömertoglu, der i øvrigt efter sine egne ord er ”transferfri”, ville ikke stå tilbage for sin holdkammerat. Han slukkede håbet for Engelsborgskolen, ved i to sekvenser at af drible målmand og fuldføre et hattrick.\nSe også: På tynd is\nI kampens slutminut søgte Engelsborgskolen med lys og lygte efter lidt oprejsning og det skulle de få. Tre minutter før tid tordnede den offensive profil, Tobias Procter, bolden helt op i krogen til slutresultatet 6-3.\nDermed er Trongårdsskolen videre efter en flot fodboldkamp. De skal møde Hedegårdsskolen i næste runde.\nSjællandnord17. sep. 2015 - kl. 15:47


TrygFonden støtter Kronprinsesse Mary og Mikkel Hansens kamp for et bedre fællesskab blandt håndbold-børn. Fotograf: Anders Christian Dahl/TV2\nKronprinsesse Mary og håndboldsstjernen Mikkel Hansen sætter nu ind mod mobning i børnehåndbold. TrygFonden støtter samarbejdet økonomisk. Trivsel\nMary Fonden og MH24 – Foreningen Mikkel Mod Mobnings fælles initiativ mod mobning i børnehåndbolden får nu støtte fra TrygFonden, der bliver økonomisk samarbejdspartner for perioden 2016-2017. De to organisationer er i samarbejde med Red Barnet, ungdomslandsholdstræner Claus Hansen og praktikere fra udvalgte håndboldklubber i øjeblikket i gang med at udvikle et program, der bl.a. skal gøre det nemt og sjovt at styrke fællesskabet blandt 6-12-årige håndboldspillere og på den måde forebygge mobning og eksklusion. Planen er, at det nye initiativ skal være klar til udrulning i alle landets håndboldklubber inden årets udgang.\nMary Fonden og TrygFonden har tidligere samarbejdet om trivsel i fritidslivet. I 2013 lancerede fonden sammen med Red Barnet og DBU Klubfidusen til fodbold med støtte fra TrygFonden. ”Vi har masser af gode fælles erfaringer med os fra fodboldbanen, og vi er derfor meget glade for, at TrygFonden også vil være med til at sætte fokus på fællesskabet og forebyggelse af mobning i en anden stor børnesport i Danmark,” siger Mary Fondens direktør Helle Østergaard. ”Vi vil rigtig gerne have børn til at dyrke sport i deres fritid, både fordi det er sundt og fordi holdsport styrker deres sociale kompetencer. Derfor er det også vigtigt, at foreningerne og klubberne er parate til at skabe god trivsel og forebygge mobning og ikke kun fokuserer på det sportslige, hvis børnene skal trives og blive ved med at have gode oplevelser med deres sport," siger direktør i TrygFonden, Gurli Martinussen. Trivsel er et af TrygFondens tre kerneområder og donationen til Mary Fonden og MH24s fælles initiativ mod mobning i børnehåndbolden er et led i TrygFondens samlede arbejde for, at flere kan indgå i positive fællesskaber i hverdagen. Læs mere om det nye samarbejde.\nBørn trives ikke automatisk, når de er sammen i deres fritid. En undersøgelse udarbejdet af Center for Ungdomsstudier i 2015 for Mary Fonden, Red Barnet, DBU og TrygFonden viser, at tre ud af ti børn, der går til en fritidsaktivitet, har oplevet at blive holdt udenfor, og hvert 8. barn er helt stoppet til en fritidsaktivitet pga. mobning eller mistrivsel. En plads i fællesskabet


Møllevangskolen - AarhusWiki\n(Omdirigeret fra Møllevangsskolen)\nMed indvielsen af Skovvangskolen i 1937 havde skolemyndighederne i Århus fået løst i hvert fald en del af de pladsproblemer, man gennem en årrække havde kæmpet med. Men meget var tilbage, og mere kom til. Ikke mindst udbygningen omkring ringgaderne og af Fuglebakke-kvarteret gjorde en fortsat forøgelse af skolekapaciteten nødvendig, og fra slutningen af 30´erne samlede interessen sig om bygningen af en ny, stor skole ved Vestre Ringgade. Det blev makkerparret fra Skovvangskolen, arkitekterne Alfred Mogensen og Harald Salling-Mortensen, der fik opgaven, og de gik i gang med projekteringen i 1941. Året efter indledtes opførelsen af den vestlige normalklassefløj, men manglende tilladelser til anvendelse af cement betød, at arbejdet blev standset og først genoptaget efter besættelsestidens ophør. Vestfløjen kunne herefter tages i brug i 1946, østfløjen to år senere, men der skulle gå endnu tre år, før Møllevangskolen kunne indvies 15. februar 1951.\n"Møllevangskolen kan ikke forveksles med nogen anden skole i byen. Dens stil er enestående." Således skrev Århus Stiftstidende i forbindelse med indvielsen, og avisen havde ret. Man aner hos den pågældende journalist en uforbeholden begejstring, men der var stærkt delte meninger om den måde, hvorpå arkitekterne denne gang havde løst opgaven. Eftertiden har dog ikke efterladt nogen tvivl om, at Mogensen og Mortensen med Skovvangskolen og Møllevangskolen har skabt originale skoleløsninger af meget høj kvalitet. Mogensen afløste i 1943 Frederik Marius Rasmussen Draiby som stadsarkitekt, og med Møllevangskolen "på plads" blev det Stadsarkitektens Kontor, som i lang tid fremover kom til at "slå stregerne", når der igen skulle bygges en ny skole i Århus. I tiden forud for kommunesammenlægningen i 1970 stod stadsarkitekten således for opførelsen af Katrinebjergskolen, Vorrevangskolen og Frydenlundskolen samt for ombygning af og tilbygning til det gamle amtssygehus, som kort efter krigen skulle blive til Sct. Annagades Skole.\nNår Møllevangskolen blev bygget efter det trappeløse princip var det mere af nød end af lyst. Cement og jern var mangelvarer, og det betød, at arkitekterne blev ved jorden og byggede i rødt tegl, og at arealforbruget blev større end ellers. Set fra oven har skolen form som et stort H med to normalklassefløje med i alt 36 værelser beliggende (nord-syd) ud mod Fuglebakkevej. Set herfra lukkes synsfeltet af en tværgående særklassefløj i tre etager med den 6-kantede aula placeret i fløjens midte. H´ets bagerste ben flugter med normalklassefløjene og vender ud mod idrætspladsen. De udgøres af to smalle, lave længer, som rummer omklædningsrum i tilknytning til fire gymnastiksale, som to og to er placeret vinkelret (øst-vest) på hver sit ben.\nSkolekomplekset består er to parallelle en-etages, nord-syd gående normalklassefløje, der hver indeholder to rækker á ni klasser med en mellemliggende midterkorridor. Da Møllevangsskolen stod færdig, rummede den ialt 36 normalklasser og 18 særlokaler, hvis anvendelse svarer til Skovvangskolens, samt aulaen.\nMøllevangskolen havde fra starten i 1946 fælles klasser af drenge og piger, og længe varede det ikke, før skolen i henseende til klasse- og elevtal var byens største. I skoleåret 1952/53 kulminerede det med 2008 indskrevne elever, senere tog presset af, således at der i kommunalreformens år 1970 var blot tusinde elever. I skoleåret 1999/2000 har skolen 625 elever fordelt på klassetrin fra og med børnehaveklasse til og med 10. klasse, hvortil kommer skolefritidsordningens 77 børn.\nSom ny skole i en "ny" tid var Møllevangen med "på noderne". I 1947 blev der således på initiativ af lærere og forældre dannet en (som det skulle vise sig) velfungerende forældreforening, som udgav sit eget skoleblad. I 1953 oprettedes de første eksamensmellemskoleklasser, og samtidig hermed indledtes et forsøg med linjedelt undervisning i 3. fri mellem.\nHentet fra "https://aarhuswiki.dk/mediawiki/index.php?title=Møllevangskolen&oldid=49861"


Look | Den sødeste (og billigste) top fra ZARA - LET'S BLOG SOME SHIT\nI sidste uge proklamerede jeg, at jeg ville dele et indlæg med et item, jeg havde erhvervet mig i ZARA. Men jeg løj. Åbenbart. For I får altså først indlægget i dag. Sorwy.\nBillederne er fra i søndags, hvor jeg sippede kaffe og diskuterede verdenssituationen med en af mine gode veninder. Hun skrider til Hamborg i tre måneder, så vi presser citronen inden da, og prøver at putte tre måneders relation ind i et par aftaler inden hun skal afsted. Og buhu i øvrigt! Hun er nummer to veninde, der tager på ophold andetsteds end Odense i den nærmeste fremtid, og jeg føler mig fandme forladt. Idioter. Heldigvis kommer de tilbage igen, (det har I bare at gøre) og ellers regner jeg stærkt med at transportere min popo afsted til dem. Der er jo også andre steder at pille mig selv i navlen end Odense. Tro det eller lad være.\nMen altså til indlæggets egentlige emne: Den fine, lyseblå top fra ZARA. Den findes på deres hjemmeside lige her, men jeg købte den i butikken i Rosengaardcentret. Den står til 199,-, hvilket jo er en virkelig fair pris imo. Men hvad ved jeg også…\nJeg er under alle omstændigheder rigtig glad for den. Den er super sød, og kan sagtens styles her til vinter. En uldundertrøje under og evt. en sweater over, så man kan se de fine rynker under. Den er faktisk asymmetrisk – det kan I lige ane på billederne. Til højre side er den længere, og det giver også en anderledes effekt ved toppen. Normalt er jeg ikke til asymmetrisk tøj… I ved.. Ligesom kjoler med en bar skulder. Der fungerer bare ikke for mig. Men i denne størrelsesorden kan jeg lige kapere det, og synes endda det er særpræget, der fik mig til at købe den.\nDen grove rynker faldt jeg også for. Det er en fusion mellem noget råt og fint, jeg bliver tiltrukket af ved toppen. Og så bliver det i øvrigt ikke mere ‘winter wonderland’ med sådan en lyseblå farve #FrozenHereICome\nTil denne style har jeg parret toppen med et par basic sorte jeans og et par grove støvler. Jeg skal eksperimentere lidt med stylingen, så toppen ikke bliver for ‘lille-pige’ agtig. Det kan jeg nemt komme til at føle, og det dur ikke for mig.\nHvad synes I om toppen? Er det en stil I kunne falde for?


Bakkevej 19, 2400 København NV – Se vigtig info\nBakkevej 19, 2400 København NV\nRækkehuset på Bakkevej 19 i København NV er opført i 1921 og indeholder 4 værelser, et køkken og et badeværelse fordelt på 100 m2.\nLuftfoto af Bakkevej 19, 2400 København NV fra foråret 2020. Matriklen er markeret med den grønne polygon og adressens koordinater (55.6983°N, 12.5118°E) er den lille grønne cirkel.\nSundhed — Bakkevej 19, 2400 København NV\nBaseret på den overordnede radonklassificering, lokale geologiske forhold og bygningsdata vurderes radonrisiko på Bakkevej 19, 2400 København NV at være høj.\nBakkevej 19, 2400 København NV ligger i den gamle København kommune, der er klassificeret som Radonklasse 2. Det betyder at 1-3% af husstandene i området vurderes at have et radonniveau på 200 Bq/m3 eller mere (WHO anbefaler at koncentrationen ikke overstiger den øvre grænseværdi på 100 Bq/m3). Som udgangspunkt er risiko for Radon i boligen derfor middelhøj.\nDet geologiske underlag på Bakkevej 19, 2400 København NV er Moræneler (Se Geologi og Geoteknik), der frigiver Radon og dermed øger risiko for Radon i boligen.\nEjendommen Bakkevej 19, 2400 København NV er opført i 1921 (Se Boligoplysninger) og sandsynligvis ikke radonsikret mod undergrunden (først med bygningsreglementet i 1998 blev der stillet krav om, at nybyggeri skal radonsikres).\nBakkevej 19, 2400 København NV er uden registreret kælder. Bygninger uden kælder har øget risiko for radonindsivning direkte i stueplanet.\nDer er relativ høj radonrisiko på Bakkevej 19, 2400 København NV.\nBakkevej 19, 2400 København NV har forhøjet risiko for radonforurening. Vil du sikre dig at radonniveauet er indenfor Sundhedsstyrelsens' grænseværdier bør du få foretaget en radonmåling.\nIfølge Machine Learning- algoritmen har rækkehuset på Bakkevej 19 ingen risiko for Asbest.\nRækkehuset på Bakkevej 19 har risiko for PCB i følgende byggematerialer (sandsynlighed angivet i efterfølgende parentes): Maling (66.2%), Isolering (63.1%), Gulve (59.7%), Fuge (58.1%), Tagmateriale (51.0%).\nRækkehuset på Bakkevej 19 har risiko for tungmetaller i følgende byggematerialer (sandsynlighed angivet i efterfølgende parentes): Maling (91.8%), Gulve (89.6%), Fuge (54.8%), Isolering (54.7%), Tagmateriale (52.5%).\nRisikovurderingerne er baseret på BBR data - sidst opdateret den 9 september, 2021\nDer er ingen registreret jordforurening på ejendommen Bakkevej 19, 2400 København NV.\nKortet ovenfor viser jordforurening i området omkring matriklen 664-Utterslev, København, der hører til Bakkevej 19, 2400 København NV. De røde omrader er egentlige jordforureninger (V2) og blå områder er mulige forureninger, der ikke endnu er undersøgt (V1). - Åbn stort kort\nDownload en officiel jordforureningsattest for Bakkevej 19, 2400 København NV. Tryk på knappen og en PDF-fil vil blive dannet via Danmarks Miljøportal.\n101-00767 Region Hovedstaden 367 -\n101-01703 Region Hovedstaden 450 -\n101-00137 Region Hovedstaden 455 -\n101-00122 Region Hovedstaden 486 -\nJordforureningsdata indsamles, opdateres og adminstreres af regionerne. Hvis du vil vide mere om jordforurening omkring Bakkevej 19, 2400 København NV bør du kontakte den ansvarlige myndighed hos Region Hovedstaden\nDer kan være problemer med luftforurening på Bakkevej 19, 2400 København NV.\nDer er trafikstøj på adressen Bakkevej 19, 2400 København NV. Støjen er vurderet at være 55-60 dB. Det er et støjniveau, der svarer til støjen fra en vaskemaskine.\nKortet viser trafikstøj i området omkring Bakkevej 19, 2400 København NV. - Åbn stort kort\nNedenstående tabel viser trafikstøj i 1.5 meters højde på Bakkevej 19, 2400 København NV om dagen:\nDrikkevand på adressen Bakkevej 19, 2400 København NV har hårdhed: 18 - 24. Det betyder at vandet er klassificeret som hårdt. Hårdhedsgraden er baseret på et gennemsnit for kommunen. Vi anbefaler derfor, at du undersøger hårdhedsgraden hos dit lokale vandværk.\nRisiko for oversvømmelse — Bakkevej 19, 2400 København NV\nDer kan være risiko for oversvømmelse ved kraftig regn og/eller regulære skybrud på adressen Bakkevej 19, 2400 København NV.\nBakkevej 19, 2400 København NV ligger ikke i en lavning og som udgangspunkt er risikoen for at regnvand samler sig på adressen under skybrud derfor lav.\nRisiko for oversvømmelse ved ekstrem regn afhænger i høj grad af terrænet. Kortet ovenfor viser lavninger (markeret med blå) omkring Bakkevej 19, 2400 København NV. De blå områder viser den potentielle maksimale udbredelse af skybrudsrelateret oversvømmelse hvis alle lavninger bliver helt fyldt med vand. - Åbn stort kort\nDen gennemsnitlige befæstelsesgrad i området omkring Bakkevej 19, 2400 København NV er 50 procent. Det betyder, at ca. 50 procent af overfladen er bebygget eller belagt med asfalt, fliser, brosten mv., der hindrer regn- og overfladevand at sive ned i jorden.\nI perioder med kraftig nedbør vil det øverste jordlag have en lav hydraulisk ledningsevne på 50 - 100 mm/dag i området omkring Bakkevej 19, 2400 København NV. Selv i ubebyggede områder vil regnvand derfor blive på overfladen og kun meget langsomt trænge ned i jorden.\nBakkevej 19 ligger i et område hvor grundvand ikke ser ud til at udgøre en risiko ifm oversvømmelse.\nDen modellerede gennemsnitlige grundvandsdybde er 1.5 meter på adressen. Dybden er baseret på data fra hele perioden 1991-2020 i vinterhalvåret. Medtages usikkerhed/datavariation ligger den gennemsnitlige grundvandsdybde i intervallet 0.6 - 3 meter. Det ret store usikkerhedsinterval afspejler bl.a. (1) usikkerhed på den nummeriske model, (2) naturlige nedbørsvariationer og (3) usikkerhed på de målte grundvandssdybder i de geologisk boringer.\nBaseret på de historiske observationer og den nummeriske grundvandsmodel er der ikke tegn på at Bakkevej 19 har problemer med højtliggende grundvand, for nuværende.\nKortet viser den modellerede dybde til grundvandet omkring Bakkevej 19. Kortudsnittet måler 1.600 x 800 meter og adressen er markeret med markør . Dybderne er baseret på historiske (1991-2020) målinger i vinterhalvåret (i geologisektionen længere nede på siden kan du få mere detaljeret information om de geologiske boringer tæt på adressen, hvorfra grundvandsdata stammer). Modelberegningerne er nedskaleret fra 100 m grid til 10 m grid med brug af maskinlæring. Områder med højt grundvand er markeret med blå farver, mens gule og orange farver svarer til et dybere grundvandsspejl. - Åbn stort kort\nBakkevej 19, 2400 København NV er ikke i umiddelbar risiko for oversvømmelse ifm forhøjet vandstand i nærmeste vandløb.\nKortet ovenfor viser hvilke områder, der kan blive berørt i tilfælde af en vandstand på 100 cm over det normale niveau i nærmeste vandløb. Push-pin markøren angiver adressen Bakkevej 19, 2400 København NV. Data er stillet til rådighed af Klimatilpasning.dk. Se nærmere på det interaktive Vandløbsflodskort - Åbn vandløbskort\nBakkevej 19, 2400 København NV ligger i en højde på 22.4 meter over havets overflade.\nKortet ovenfor viser hvilke områder, der kan blive berørt i tilfælde af en vandstand på 700 cm over det nuværende gennemsnitlige havniveau. Push-pin markøren angiver adressen Bakkevej 19, 2400 København NV. Data er stillet til rådighed af Klimatilpasning.dk. På det interaktive stormflodskort kan du vurdere andre områder og vandstandsstigninger - Åbn stormflodskort\nBoligfakta og Økonomi — Bakkevej 19, 2400 København NV\nNedenfor har vi samlet flere BBR informationer om Bakkevej 19, 2400 København NV.\n✓Generelle BBR informationer om Bakkevej 19, 2400 København NV\n✓BBR materialer og installationer for Bakkevej 19, 2400 København NV\n✓BBR arealer for Bakkevej 19, 2400 København NV (Bygning nr. 11)\nBBR-oplysningerne vist ovenfor er sidst opdateret den 9 september, 2021\nHent den officielle BBR meddelelse for Bakkevej 19, 2400 København NV. Tryk på knappen for at hente PDF-filen via boligejer.dk.\nVi kunne ikke finde et energimærke på Bakkevej 19, 2400 København NV sidst vi kiggede (15. februar 2020). Det kan skyldes at bygningen ikke endnu er energimærket, eller, at det tidligere energimærke ikke længere er gyldigt.\nDen primære opvarmningskilde på Bakkevej 19, 2400 København NV er centralvarme med en fyringsenhed, dvs. Fast brændsel og olie eller gas. Der er ikke registreret supplerende varmeinstallationer.\nBakkevej 19, 2400 København NV ligger i et område hvor der er mulighed for fjernvarmeforsyning fra HOFOR Fjernvarme P/S. BBR-oplysningerne viser dog ikke om boligopvarmningen rent faktisk også er fjernvarme.\nDer er er ingen hæftelser på ejendommen Bakkevej 19, 2400 København NV.\nLokalområdet — Bakkevej 19, 2400 København NV\nBeboerne i området omkring Bakkevej 19, 2400 København NV er mestendels conzoom®-typen Familien Danmark\nBakkevej 19 hører til afstemningsområdet 7. Syd hvor der er 7.201 stemmeberettigede borgere.\nBaseret på Rigspolitiets statistiske opgørelser vurderes indbrudsrisiko på Bakkevej 19, 2400 København NV at være lav.\nI perioden fra første kvartal 2016 og frem til og med andet kvartal 2018 er der anmeldt 78 indbrud i et område på en kvadratkilometer omkring Bakkevej 19. Indenfor 1km2-kvadratcellen er der 3509 adresser. Omregnet betyder det at der i perioden årligt har været hvad der svarer til 8.89 indbrud per 1000 adresser. Det giver en estimeret indbrudsrisiko på 0.89 pct.\nBakkevej 19 hører under skoledistriktet VANLØSE (Rødkilde Skole). I skoledistriktet er der én folkeskole, nemlig Rødkilde Skole.\nDer er gode bredbåndsmuligheder på Bakkevej 19, 2400 København NV.\nxDSL bredbånd (telefonstik): 11 forskellige udbydere med hastighed op til 35 / 5 Mbit/s\nSe fibernet dækningsgrad omkring Bakkevej 19\nDer er god 4G mobildækning på Bakkevej 19 med vejledende downloadhastighed op til 100 - 200 Mbit/s. I Danmark findes der tre store mobilnetværk, der håndterer mobiltelefoni og mobilt bredbånd. På Bakkevej 19 er dækningen for de tre netværk:\nSe 4G-dækningskort på Bakkevej 19\nInternet og Mobildækning Bakkevej 19, København NV\nAnbefalet bredbånd på Bakkevej 19\nBaseret på pris, hastighed, popularitet og kundetilfredshed anbefaler vi Hiper 1000/1000 Mbit/s (Kabel TV-stik) » på Bakkevej 19.\nFind andre tilbud og meget mere information om internet, og mobildækning på Bakkevej 19, 2400 København NV her.\nAnbefalet Mobilt Bredbånd på Bakkevej 19\nBaseret på pris, hastighed, popularitet og kundetilfredshed anbefaler vi Telmore (Mobilt bredbånd) 100 GB + Trådløs » på Bakkevej 19.\nJordarten under Bakkevej 19, 2400 København NV er Moræneler.\nGeologiske boringer i nærheden af Bakkevej 19\nDen nærmeste overfladenære boring ligger 184 meter væk. Boringens lokalitet er navngivet Hvidkildevej 64, Bellahøj, Campingplads . Boringen blev afsluttet 20 september, 2002. Brøndborer var GEO, Bjarne Christiansen, Roskilde. Formålet med boringen var Pejleboring og anvendelse er angivet som Moniteringsboring/overvågning/kontrol/GRUMO. Boringen nåede en dybde på 87.0 meter. Du kan finde mere information i borerapporten 201. 5668 ».\nTabellen nedenfor lister de 10 nærmeste boringer sorteret efter afstand fra Bakkevej 19.\n184 87.0 201. 5668 »\n254 Geoteknisk boring 7.5 201. 2471 »\n268 Geoteknisk boring 2.2 201. 2468 »\n284 Geoteknisk boring 2.0 201. 2476 »\n293 Geoteknisk boring 2.7 201. 2465 »\n315 Geoteknisk boring 2.2 201. 2461 »\n317 Geoteknisk boring 2.2 201. 2467 »\n340 105.0 201. 5676 »\n344 Geoteknisk boring 7.3 201. 2699 »\n347 Geoteknisk boring 1.2 201. 2701 »\nHvor langt er der fra Bakkevej 19\nAfstand: 6,43 km\n✓Stamoplysninger for Bakkevej 19, 2400 København NV\nGeografiske koordinater 55.69832161°N, 12.51184265°Ø\nAdressens Id 0a3f509d-3fca-32b8-e044-0003ba298018\nVi har samlet diverse stamoplysninger på Bakkevej 19, 2400 København NV.\nDer er ofte store helbredsmæssige omkostninger forbundet med et usundt indeklima. I samarbejde med DinGeo kan Niras tilbyde dig rådgivning om indeklimaet på Bakkevej 19. Udfyld formularen, så bliver du kontaktet.


Status efter et år med Donald Trump i Det Hvide Hus:\nAf Sidsel Nyholm, korrespondent i USA\nDonald Trump har med sit ”USA først”-budskab og sin konfrontatoriske politiske ukorrekthed vendt op og ned på normerne i amerikansk politik. Lørdag er det et år siden, at den velhavende republikanske politiske novice blev indsat som USA’s 45. præsident\nDonald Trumps sejr ved præsidentvalget i USA i 2016 trodsede alle gængse regler for amerikansk politik.\nRepublikaneren vandt uagtet manglende politisk erfaring, en kaotisk kampagne, skandalesager, dårlige præstationer i tv-debatter og politisk ukorrekte angreb på alle lige fra mexicanere og muslimer til krigsfanger og soldaterfamilier.\nSom præsident skriver Donald Trump også sine egne regler. Han har beskyldt sin demokratiske forgænger i embedet, Barack Obama, for at udspionere ham under valgkampen, han har truet Nordkorea med ”total udslettelse”, han har forsvaret hvide højrenationalister, og hans generelle opførsel har udløst en offentlig debat om hans mentale helbred. Han bruger Twitter til at mobbe sine modstandere, han fører krig mod nyhedsmedierne, og han gribes gang på gang i usandheder eller deciderede løgne.\nDonald Trump er en ukonventionel præsident, og han har kastet USA ud i et særegent politisk projekt. Kernen i ”trumpismen” er præsidentens løfte om at ”Make America Great Again” (gøre USA storartet igen). Med dette slogan appellerer han til de amerikanere, der føler, at USA politisk og socialt har bevæget sig i den forkerte retning. Mange af disse mennesker tilhører USA’s klemte hvide arbejderklasse, der føler sig ladt i stikken af globaliseringen, ringeagtet af den kulturelle elite og svigtet af politikerne i Washington.\nFEM POLITISKE SEJRE\nØkonomien. USA’s økonomi er sund, aktiemarkedet boomer, og ledigheden er lav.\nDeregulering. Trump har omstødt et stort antal dekreter, vedtægter og regler på områder som miljø-, uddannelses- og våbenkontrol.\nSkattereform. I december vedtog Kongressens en vidtrækkende skattereform, der blandt andet sænker selskabsskatten.\nDommerudnævnelser. Trump har fået den konservative Neil Gorsuch indsat som dommer ved USA’s Højesteret og udpeget en lang række andre konservative dommere til forbundsdomstolene.\nIndvandring. Tilstrømningen af ulovligt indvandrede personer er faldet, og Trump har begrænset antallet af flygtninge, der kan få asyl i USA, til den laveste andel i næsten 40 år.\nDonald Trump lover dem at ”sætte USA først”. Næsten alle grundpiller i hans præsidentskab kan spores tilbage til denne nationalistiske doktrin, der er grundfæstet i en tro på, at tidligere præsidenter – og især Barack Obama – har ladet andre, mere udspekulerede lande udnytte USA.\nVed sin tiltrædelse for et år siden lovede han at bringe produktionsjobs tilbage til USA fra eksempelvis Mexico, Kina og Indien ved blandt andet at genforhandle handelsaftaler og straffe virksomheder, der flytter deres produktioner til udlandet. Trump henviste også til ”USA først”-doktrinen, da han kort efter sin indsættelse som præsident i januar i fjor meldte USA ud af frihandelsaftalen Trans-Pacific Partnership, TPP, med stillehavslandene, og da han i juni bekendtgjorde, at USA vil forlade den ”meget uretfærdige” globale klimaaftale fra Paris.\nFEM POLITISKE NEDERLAG\nSammenhold. I sin indsættelsestale lovede Trump at forene nationen, men han er i dag en af de mest upopulære og polariserende præsidenter i amerikansk historie.\nSandfærdighed. Som kandidat lovede Trump at tale sandt og lige ud af posen, men ifølge en optælling foretaget af avisen The Washington Post har Trump ytret flere end 2000 ”falske eller vildledende” påstande siden sin indsættelse.\nOmstødelse af Obamacare. Det er trods flere forsøg ikke lykkedes Trump at omstøde Barack Obamas sundhedsreform og erstatte den med noget andet.\nMuren. Trumps store plan om at holde ulovlige indvandrere ude af USA ved at bygge en mur langs grænsen til Mexico er sandet til.\nInfrastruktur. Trump gik til valg på løftet om at investere 6100 milliarder kroner i USA’s infrastruktur, men endnu er intet sket.\nUdenrigspolitisk indebærer doktrinen, at USA fortsat vil samarbejde med sine allierede i Europa og Asien – men kun hvis disse lande betaler for deres eget forsvar uden at forvente amerikansk bistand. Og i sin første tale til FN’s Generalforsamling i september slog præsident Trump atter fast, at USA vil fokusere på sig selv og ikke længere forsøge at pålægge andre dele af verden amerikanske værdier. Dermed slog han endnu engang fast, at USA officielt frasiger sig det globale moralske lederskab, som landet påtog sig efter afslutningen på Anden Verdenskrig.\n”USA først”-doktrinen ligger også bag det opgør med magteliten, som var med til at sikre Donald Trump valgsejren. Under valgkampen udtalte han, at valget ville ”afgøre, hvorvidt vi regeres af folket eller af politikerne”, og i hans første år som præsident er han gået til angreb på efterretningstjenesterne, nyhedsmedierne, USA’s allierede, kongrespolitikere, medlemmer af hans egen regering, dommere, videnskabsfolk og talrige andre ”elitære” institutioner og personer.\nI hvilken grad, Donald Trump repræsenterer det amerikanske folk, er imidlertid stadig til debat i USA. Den demokratiske præsidentkandidat, Hillary Clinton, fik ved valget i 2016 næsten 2,9 millioner flere stemmer end Trump, der takket være USA’s særegne valgsystem alligevel løb med de fleste valgmænd og dermed også med sejren.\nVi vil vinde så meget, at I bliver trætte af at vinde, hvis jeg bliver valgt.\nDonald Trump inden sin valgsejr\nPå årsdagen for hans indsættelse som amerikansk præsident står det imidlertid klart, at Trumps første tid i embedet ikke udelukkende har budt på sejre.\nIndenrigspolitik: Muren er ude af syne\nDa Donald Trump i juni 2015 bekendtgjorde sit kandidatur, lovede han, at en af hans fremmeste målsætninger som præsident ville være at sætte en stopklods for den ulovlige indvandring til USA ved at bygge en mur langs landets grænse til Mexico.\n”Jeg vil bygge en fantastisk mur, og ingen bygger mure bedre end mig, tro mig, og jeg vil bygge den meget, meget billigt. Jeg vil bygge en stor, stor mur langs vores sydlige grænse, og jeg vil få Mexico til at betale,” lovede han.\nLøftet om at bygge muren blev Trumps største og mest opsigtsvækkende valgløfte, men et år efter hans indsættelse er der ikke sket megen fremskridt. Kongressen har ikke afsat penge til muren, og Republikanerne synes uvillige til at gøre den til en politisk prioritet. Og selvom Trump gentagne gange har lovet, at Mexico skal finansiere projektet, som ventes at koste mindst 130 milliarder kroner, så har den mexicanske regering utvetydigt afvist denne mulighed.\nTil gengæld er antallet af personer, der tages i at forsøge at krydse den mexikansk-amerikanske grænse ulovligt, faldet betydeligt efter Trumps indsættelse. Ifølge Det Hvide Hus beviser dette, at præsidentens hårde indvandringskurs virker. Antallet af papirløse indvandrere, der anholdes af de amerikanske myndigheder, er også steget under præsident Trump, om end han ikke har gennemført en bebudet massedeportation af de cirka 11 millioner personer, der bor ulovligt i USA.\nPræsident Trump står også for en omfattende deregulering af det amerikanske samfund. Han har blandt andet – som lovet inden valget – omstødt flere af sin forgænger, Barack Obamas, store klima- og miljøregulativer og løsnet de bånd, som blev pålagt den finansielle sektor i slipstrømmen på finans-krisen i 2008. Dertil kommer, at han har givet grønt lys for opførelsen af to kontroversielle olierørledninger, Keystone XL og Dakota Access, og har åbnet for nye olieboringer i førhen fredede naturområder.\nPræsident Trump har imidlertid ikke formået at opfylde et andet væsentligt valgløfte: omstødelsen af Obamas store sundhedsreform, Obamacare. Obamacares endeligt har stået øverst på Republikanernes dags-orden i årevis, og Trump lovede at erstatte reformen med noget ”bedre og billigere” på sin allerførste dag som præsident. Det er trods flere forsøg på at få et sundhedsudspil igennem i Kongressen ikke lykkedes Trump at gøre løftet til virkelighed.\nDonald Trump har i sit første år som præsident underskrevet over 50 præsidentielle dekreter for at få sin politik igennem uden om Kongressen. Her ses han i oktober underskrive et dekret, som skulle give millioner af amerikanere mulighed for at købe billigere sundhedsforsikringer uden om sundhedsreformen Obamacare, efter at det trods flere forsøg ikke var lykkedes det republikanske kongresflertal at skrotte Trump-forgængerens sundhedsreform. Foto: Kevin Lamarque/Reuters/Ritzau Scanpix.\nUdenrigspolitik: USA kommer først\nDonald Trump lovede under valgkampen og i sin indsættelsetale, at han ville sætte ”USA først”. Dette løfte har han i mange henseender opfyldt.\nHan har, som bebudet, trukket USA fra den globale klimaftale fra Paris, som han mener skader amerikansk erhvervsliv og dermed også den amerikanske befolkning. Også i kampen mod terror har Trump delvist gjort som lovet. Under valgkampen erklærede han, at han ville bombe terrorgruppen Islamisk Stat, IS, sønder og sammen, og dette løfte gjorde han til virkelighed, da han i april kastede den kraftigste ikke-atombombe i det amerikanske militærs arsenal, den såkaldte alle bombers moder, over en IS-højborg i Afghanistan.\nHans lovede omstødelse af den opblødning over for Cuba, som tidligere præsident Barack Obama indledte, er imidlertid ikke blevet til virkelighed. Trump har indtil videre kun udvandet enkelte dele af aftalen.\nHvad angår Iran, har Trump endnu ikke opfyldt sit klare løfte om at trække USA fra den omstridte atomaftale, som seks stormagter anført af Obama-regeringen indgik med præstestyret i 2015. Flertallet i den republikansk dominerede kongres modsætter sig aftalen, der forpligter Iran til at sætte sit atomprogram i bero til gengæld for en ophævelse af en række sanktioner. Tidligere i denne måned gav Trump de øvrige stormagter et ultimatum, da han advarede om, at USA ville forlade aftalen, hvis ikke ”elendige fejl” i dokumentet ændres. Men den slags trusler har han fremsat flere gange i løbet af sit første år som præsident.\nTrump har også nedtonet sin kritik af Nato. Som præsidentkandidat satte han gentagne gange spørgsmålstegn ved forsvarsalliancen og dens formål, men som præsident har han sagt, at terrortruslen understreger alliancens betydning, og USA’s opbakning til den synes dermed sikret.\n”Jeg sagde, at Nato er forældet. Den er ikke længere forældet,” erklærede han efter et møde med Natos generalsekretær, Jens Stoltenberg, i april.\n”Vi er allierede, vi står samlet”. Det budskab som her i baggrunden gjorde Nato meget ud af at fremhæve på sit topmøde i maj 2017, men det var ikke det, Donald Trump var kommet til Bruxelles for at sige. I stedet skældte præsidenten alliancepartnerne ud for ikke at bidrage nok til fælleskassen. Her ses han flankeret af Natos generalsekretær, Jens Stoltenberg (th.), og Tyrkiets præsident, Recep Tayyip Erdogan, og den britiske premierminister Theresa May i en mere stille stund under topmødet. – Foto: Matt Dunham/AP/Ritzau Scanpix\nHan har også trukket i land, hvad angår USA’s militære operationer uden for landets grænser. Mens kandidaten Trump bakkede op om en afslutning på USA’s engagement i Afghanistan, har præsidenten Trump gjort det klart, at amerikanske soldater er nødt til at blive i det krigshærgede land for at undgå, at den afghanske regering kollapser. Og selvom han under valgkampen erklærede, at USA skal holde sig fra dyre militære og humanitære interventioner i udlandet, besluttede han sig i april for at straffe det syriske regime for et giftgasangreb i byen Khan Sheikoun med et missilangreb på en syrisk luftbase.\nVærdipolitik: Trumps tilhængere er tilfredse\nPræsident Donald Trump fører en konsekvent værdipolitisk kurs. Allerede kort tid efter hans indsættelse i januar 2017 fjernede hans medarbejdere eksempelvis sektioner om klimaforandringer og seksuelle minoriteters rettigheder fra Det Hvide Hus’ hjemmeside.\nHans største værdipolitiske sejr er Senatets godkendelse i april af hans kandidat til den plads i USA’s højesteret, som har stået ledig siden begyndelsen af 2016 takket være Republikanernes benspænd for daværende præsident Barack Obamas kandidat. Med valget af den konservative Neil Gorsuch til ny højesteretsdommer gjorde præsident Trump det klart, at han agter at skubbe den stærkt indflydelsesrige domstol, der har det sidste ord i USA’s store værdipolitiske konflikter, så kraftigt til højre som muligt.\nDermed opfyldte han et løfte til sine mange hvide evangelikale vælgere, der betragter Højesteret som nøglen til at sikre en tilbagevenden til socialt konservative værdier i et stadig mere liberalt og sekulært USA. Dertil kommer, at Trump har udpeget mange socialt konservative dommere til USA’s lavere retsinstanser, hvilket bidrager til at rykke den dømmende magt dramatisk til højre.\nEn tilfreds præsident Trump ser den konservative højesteretsdommer Neil Gorsuch blive taget i ed i Det Hvide Hus’ rosenhave i april 2017. Udnævnelsen og godkendelsen af Gorsuch er en af Trumps største indenrigspolitiske sejre i sit første år i embedet. Til højre ses Gorsuchs hustru, Marie Louise. – Foto: Evan Vucci/AP/Ritzau Scanpix.\nDet var også et hensyn til de hvide konservative kristne, der ligger bag et andet væsentligt værdipolitisk tiltag: Trumps beslutning om at anerkende Jerusalem som Israels hovedstad og genforpligte sig til på længere sigt at flytte USA’s ambassade til byen fra dens nuværende beliggenhed i Tel Aviv. Konservative evangelikale har i årevis lobbyet for USA’s anerkendelse af Jerusalem som Israels hovedstad, og altimens andre amerikanske præsidenter har udtrykt opbakning til denne idé, er Trump den første til at opfylde ønsket.\nTrumps hårde værdipolitiske kurs kom også til udtryk i hans opsigtsvækkende symbolske fejde sidste sommer med de hovedsageligt sorte professionelle fodboldspillere i NFL-ligaen, der som en protest mod race-ulighed og politivold over for sorte vælger at knæle i stedet for at stå under afspilningen af USA’s nationalsang. Trump fordømte de protesterende spillere, og altimens mange amerikanere opfattede hans hårde verbale angreb som værende under præsidentembedets værdighed, var præsidentens hvide bagland generelt godt tilfredse med hans forsvar for patriotiske værdier.\nPræsidentens stort anlagte indrejseforbud mod personer fra udvalgte muslimsk-dominerede lande er et andet kontroversielt værdipolitisk tiltag. Efter at flere domstole blokerede forbuddet, høstede Trump en sejr, da Højesteret i december afgjorde, at hans indrejseforbud mod personer fra seks overvejende muslimske lande samt Venezuela og Nordkorea kan træde i kraft omgående. Indrejseforbuddet er dog kun midlertidigt godkendt, mens ankesager behandles.\nDet var den nu kontraktløse NFL-quarterback Colin Kaepernick (th.), der helt tilbage i efteråret 2016 begyndte protesten med at knæle under afspilningen af den amerikanske nationalhymne. Her ses han sammen med sin daværende holdkammerat i San Francisco 49’ers Eric Reid (tv.). Foto: Marcio Jose Sanchez/AP/Ritzau Scanpix.\nDet var den nu kontraktløse NFL-quarterback Colin Kaepernick, der helt tilbage i efteråret 2016 begyndte protesten med at knæle under afspilningen af den amerikanske nationalhymne. Foto: Marcio Jose Sanchez/AP/Ritzau Scanpix\nØkonomisk politik: USA’s økonomi står stærkt\nDonald Trump lovede under valgkampen at forbedre USA’s økonomi og den amerikanske middel- og arbejderklasses kår. I dag står han som præsident i spidsen for en gradvis og forholdsvis stabil økonomisk vækst, som han overtog fra sin forgænger i embedet, Barack Obama. Han har ikke, som nogle økonomer frygtede inden hans indsættelse, ført USA ud i en ny finanskrise, og den globale økonomi er i det hele taget i fremgang.\nAmerikanernes lønninger stiger støt, og ledigheden er nede på 4,1 procent. Men hvad angår jobskabelse, er Trumps karakterer blandede. I gennemsnit voksede det amerikanske jobmarked med 171.000 nye jobs hver måned i 2017, hvilket er færre end i 2016, hvor det tilsvarende tal var 187.000. Og altimens Trump brugte en stor del af sin valgkamp med at love at styrke kulindustrien, og i juni hævdede, at han havde skabt 45.000 nye kulminejob, så viser officielle tal, at det faktiske tal blot er 1200.\nNogle økonomer giver imidlertid Trump æren for, at amerikanske virksomheder i 2017 blev mere investeringslystne. Meget tyder på, at det er takket være præsidentens omfattende deregulering af erhvervssektoren, at virksomheder har genfundet optimismen og nu øger investeringer i blandt andet nye fabrikker, personale og udstyr.\nSamtidig er det lykkedes præsident Trump at få en stor skattereform igennem Kongressen. Reformen betyder, at erhvervslivet kan se frem til langt lavere selskabsskatter, og den har været med til at styrke det allerede blomstrende amerikanske aktiemarked. Til gengæld er det tvivlsomt, at reformen styrker den gennemsnitlige middel- eller arbejderklasseamerikaner.\nTrumps løfte om at investere omkring 6100 milliarder kroner i USA’s infrastruktur og i samme ombæring skabe jobs og forbedre forældede veje, broer og lufthavne, hører også til listen af endnu uopfyldte løfter. Og til mange økonomers lettelse har han heller ikke indfriet sit løfte om at pålægge kinesiske varer enorme importafgifter, ligesom han heller ikke som lovet har forsøgt at skrotte frihandelsaftalen Nafta med Canada og Mexico.\nFødt den 14. juni 1946 i Queens i New York som næstyngste søn af ejendomsentreprenøren Fred Trump og Mary MacLeod Trump.\nHar en bachelorgrad i økonomi og arbejdede allerede i studietiden i sin fars firma, som han formelt overtog i 1971.\nEr milliardær og ejer en lang række firmaer, skyskrabere, hoteller og kasinoer.\nI store dele af sit voksenliv har han været erklæret demokrat, men i 2016 stillede han op som Republikanernes præsidentkandidat og vandt i november samme år præsidentvalget over demokraten Hillary Clinton.\nEr den første amerikanske præsident i nyere tid, som aldrig før har været valgt til et politisk embede eller har militær rang.\nEr gift i tredje ægteskab med den slovenskfødte tidligere fotomodel Melania Trump, med hvem han har den 11-årige søn Barron. Har desuden fire andre børn fra sine to første ægteskaber.\nHans voksne børn er involveret i både hans politiske og forretningsmæssige interesser, og hans ældste datter, Ivanka Trump, og hendes mand, Jared Kushner, har officielle rådgiverstillinger i Det Hvide Hus.\nTrump er presbyterianer, men ikke kendt som en flittig kirkegænger og modsat de fleste af sine nylige forgængere i embedet ikke velbevandret i Bibelen.\nPræsident Trump og hans republikanske partifæller var i højt humør, da han kort før jul holdt en tale om den nye skattereform foran Det Hvide Hus og kongresledere som formanden for Repræsentanternes Hus, Paul Ryan (tv bag præsidenten). Foto: Manuel Balce Ceneta/AP/Ritzau Scanpix\nTekst: Sidsel Nyholm, korrespondent i USA\nFoto: Ritzau Scanpix/AP/Reuters\nHvad ville Kierkegaard og Nietzsche tænke om Trump?\nIndbyggere på Tangier: Vores fremtid bliver afgjort af Gud